Akcija Lift: Pronađeno 11 kilograma eksploziva | Banjaluka.net\nAkcija Lift: Pronađeno 11 kilograma eksploziva\nPripadnici Agencije za istrage i zaštitu BiH (SIPA)tokom jučerašnje akcije “Lift” pronašli su i privremeno oduzeli 11 kilograma različitog eksploziva, kao i puške, pištolje, bombe, municiju, navodi se u saopštenju SIPA.\nPronađeno je 29 pušaka, 34 pištolja, 4.771 komad municije raznog kalibra, 21 ručna bomba, 4,7 kilograma baruta, 123 inicijalne kapisle za eksploziv, 40 kapisli za lovačke puške, jedna zolja, jedna granata, jedan štapin za paljenje eksploziva dužine 100 metara i četiri štapina za paljenje eksploziva nepoznate dužine, 11 prigušivača i drugi predmeti, saopšteno je iz Sipe.\nU akciji, koju su pripadnici Sipe juče realizovali u saradnji sa MUP-om Hercegovačko-neretvanskog kantona i MUP-om Kantona Sarajevo, na području Sarajeva, Mostara i Bugojna uhapšeno je šest osoba osumnjičenih za krivično djelo organizovani kriminal u vezi sa krivičnim djelom neovlašćeni promet oružjem i vojnom opremom, te proizvodima dvojne upotrebe, a pretreseni su i objekti na šest lokacija.\nOve aktivnosti realizovane su prema naredbama Tužilaštva BiH i Suda BiH, a poseban vid podrške pružila je Federalna uprava civilne zaštite.\nUhapšeni su, nakon kriminalističke obrade u prostorijama Sipe, danas predati Tužilaštvu BiH na dalje postupanje.


Značaj kupovine domaćih proizvoda za Bosnu i Hercegovinu\nZnačaj kupovine domaćih proizvoda za Bosnu i Hercegovinu\tPrintaj E-pošta Autor Džanan Ribić\tObjavljeno u Teme 12 Apr\n2017 Za ekonomiju svake zemlje, pa tako i ekonomiju naše zemlje, od velikog je značaja kupovina domaćih proizvoda. Osim što se kupovinom domaćih proizvoda razvija ekonomija doprinosi se i otvaranju novih radnih mjesta, što je posebno važno za zemlje sa slabom ekonomijom i zemlje u razvoju, poput naše BiH.\nGordana Bulić, predsjednica Udruženja potrošača „Klub potrošača“ TK, u razgovoru za Preporod naglašava da je kupovina domaćih proizvoda važna koliko i izvoz. „Naši proizvođači treba da prilagode standarde svoje proizvodnje najsavremenijim dostignućima, poštuju prihvaćene koncepte kvaliteta, imaju dobar marketing, udovolje potrošačima na način da ih oni biraju i da njihovu vjernost nagrađuju očuvanjem kvaliteta. Time će postići prolazak na trzištu i, sasvim sigurno, izlazak na tržišta zemalja regiona. Niko ne može očekivati da ima "vjerne domaće proizvođače" samo zato što je on "domaći proizvođač". Naše tržište je otvoreno, sve što dođe novo potrošači žele da probaju, pa ako im se dopadne, ako je bolje od sličnog domaćeg proizvoda, niko ih ne može kriviti zašto ne izaberu "domaće". Upravo stoga je i važna prodaja domaćih proizvoda, jer svako povećanje prodaje domaćih proizvoda znači da su domaći proizvođači kvalitetni i kvalitetniji od proizvođača u inostranstvu“, kazala je Bulić.\nBulić smatra da većina građana zna da je važno kupiti domaći proizvod, jer kupovinom domaćeg proizvoda osim profita koji ostaje domaćem poslodavcu, ima višestruke koristi. Pogotovo ako će taj profit uložiti u proširenje ili unaprjeđenje proizvodnje, uslova za proizvodnju, standardizaciju, u poboljšanje standarda svojih radnika kroz povećanje plaća, li neke druge beneficije, kao što je besplatan prijevoz na posao, organizovanje zajedničkih sistematskih zdravstvenih pregleda, organizovanje zajedničkih godišnjih odmora, kupovina udžbenika djeci svojih radnika, stipendiranje djece svojih radnika ili pomoć penzionerima koje je penzionisao.\nSlučaj tuzlanske Dite\nFabrika deterdženata Dita iz Tuzle nakon dugo godina ponovo je pokrenula proizvodnju i počela da svoje proizvode distribuira na tržište. Veliki broj bh. potrošača kupnjom Ditinih proizvoda podržava rad ove firme i njen daljnji opstanak na tržištu. Direktna je to podrška radnicima Dite, kao i porodicama koje žive od plaća radnika koji rade u njoj.\nNedavno su iz Dite poručili građanima da nemaju mogućnosti, odnosno finansijskih sredstava za reklamne kompanije, ali da njihove proizvode građani mogu naći na tržištu. Što je izazvalo veliku podršku Diti na društvenim mrežama.\nGrađani su prepoznali značaj kupovine domaćih proizvoda i putem društvenih mreža krenuli da promovišu Ditine proizvode i dijele objave vezane za proizvode iz Dite, i pozivaju svoje prijatelje na društvenim mrežama da kupovinom prozvoda iz Dite podrže ovu firmu, ali i kupovinu domaćih proizvoda.\nMladi i kupovina domaćih proizvoda\nPreporod je želio da čuje stavove mladih i na koji način oni razmišljaju kada je riječ o kupovini domaćih proizvoda i podršci domaćem proizvodu. Safet Hopić, student druge godine Medicinskog fakulteta Univerziteta u Tuzli, u razgovoru za Preporod ističe da na kupovinu domaćih proizvoda gleda kao na jedan vid patriotizma, i potrebu da se ovoj našoj predivnoj domovini odužimo barem na taj način. „Domaći proizvod uvijek treba da ima prednost nad nekim stranim proizvodom. Uvijek nastojim da kupujem domaće proizvode koje su iznjedrila naša polja, naše planine i ono što su napravile vrijedne ruke bosanskog čovjeka, jer onda znam šta unosim u svoj organizam, znam da nije čekalo na granicama, da je zdravo i svježe“, mišljenja je Hopić.\nProgram edukacije potrošača\nJedna od najvažnijih aktivnosti Udruženja potrošača „Klub potrošača“ Tuzlanskog kantona jeste projekat Program edukacije potrošača o institucionalnom i zakonodavnom okviru zaštite potrošača na tržištu. Program edukacije za 2016/17. godinu imao je za cilj da u najmanje deset općina TK dovede državne institucije kao nosioce zaštite potrošača prema Zakonu o zaštiti potrošača, da se same predstave i objasne šta i kako rade u poboljšanju tržišnih uslova i sigurnosti potrošača na tržištu, koje su njihove obaveze i uloga u procesu pristupanja EU. Od septembra 2016.godine do marta 2017. učenicima, studentima, domaćicama, penzionerima i drugim ciljnim grupama predstavili su se Institut za standardizaciju BiH, Ured ombudsmana za zaštitu potrošača, Agencija za sigurnost hrane BiH, Agencija za nadzor nad tržištem BiH, Institut za akreditiranje BiH, Ministarstvo trgovine Federacije BiH, Agencija za lijekove Bosne i Hercegovine.\nZajedno jačajmo našu domovinu\nHopić napominje da je našem narodu važno da ojača osjećaj ljubavi prema domovini i svemu onome što ima veze s njom. Prema njegovom mišljenju, kada osjetimo da kupovinom našeg proizvoda pomažemo BiH, bit ćemo svjesni da ulažemo u dobro, da našoj djeci pripremamo bolju budućnost u ovoj zemlji, da naš novac odlazi u naše budžete odakle će sutra da se otvaraju nova radna mjesta, obnavljaju i modernizuju bolnice, škole, putna infrastruktura. „Budimo od onih društveno odgovornih, od onih koji kupuju i koriste domaće i učestvuju u izgradnji bolje Bosne i Hercegovine, jer najbolji čovjek je onaj koji je najkorisniji svojoj zajednici, kaže student Safet Hopić.\nMirza Muratović, student druge godine Prirodno-matematičkog fakulteta, u razgovoru za Preporod ističe da insistira na kupovini domaćih proizvoda od prije dvije godine. „Tada sam počeo istraživati šta se sve proizvodi u našoj državi. Do tada o tome nisam vodio računa. A onda sam primijetio da su veliki broj proizvoda koje svakodnevno koristim proizvodi BiH. I pored velikog pesimizma koji je prisutan među građanima BiH tokom tog istraživanja sam se sve više osjećao ponosnim građaninom ove države. Bosna i Hercegovina ima značajne i kvalitetne proizvode koji mogu parirati i nekim evropskim ili svjetskim brendovima, što dokazuju i mnogobrojna takmičenja u kojima bh. fabrike bez dvojbe odnose pobjedu“, kazao je Muratović.\nMirza Muratović dodaje da kupovinom domaćih proizvoda povećavamo potražnju tih proizvoda, a samim tim i potrebu za većom proizvodnjom što će u krajnjem koraku dovesti do potrebe za novim zapošljavanjem radnika, a razvijena i jaka privreda daje garant da će i ekonomija, zdravstvo, obrazovanje i sve ostale oblasti od kojih zavisi standard življenja u jednoj državi biti stabilnije i odgovornije. „Pored dokazanog i više puta nagrađenog kvaliteta pojedinih domaćih proizvoda, ipak se dosta ljudi odlučuju za kupovinu stranih proizvoda slabije kvalitete, zbog ambalaže ili kojekakvih poruka koje stoje na ambalaži. Iako se svijest građana popravlja, mladi bi se više trebali motivisati za kupovinu domaćih proizvoda, jer i njihovom kupovinom se povećava šansa za sopstveno zaposlenje“, zaključuje Muratović. Podijelite vijest sa svojim prijateljimaTwitter\nSwity d.o.o. Gradačac: Bosanski sokovi na policama njemačkih tržnih lanaca\nHalal tržište novi globalni trend\nEfendić i Bukvić svečano otvorili novu poslovnicu BBI banke


Vlasnik vinarije Čokot: Prokupac je naša najveća šansa - Nova ekonomija\nVlasnik vinarije Čokot: Prokupac je n...\nNaša prilika za proboj na globalno tržište je u tome što su mušterije postale prezasićenje vinima iz Italije, Francuske i Španije, ali je problem što se Srbija sa manje od 20 hiljada hektara ne nalazi na svetskim vinskim mapama, ocenio je Radovan Đorđević, vlasnik vinarije "Čokot” na nedavno održanom panelu posvećenom budućnosti prehrambene industrije, na Poljoprivrednom fakultetu u Beogradu.\nPanel diskusija je održavan povodom 60 godina rada Instituta za prehrambenu tehnologiju i biohemiju.\nKao najveću šansu za vinogradarstvo u Srbiji, Đorđević vidi uzgajanje sorte prokupac, koja je jedino sigurno autohtona vrsta sa ovog prostora.\n"Iako je važilo za vino osrednjeg kvaliteta, trgovci vinom, degustatori, eksperti sve više prepoznaju njegove kvalitete… Trenutno je u toku izrada desetogodišnje strategije za razvoj vinogradarstva, a smatram da se ta oblast poljoprivrede u Srbiji najbrže razvija”, rekao je Đorđević.\nI on se slaže da je zaštita geografskog porekla presudna za uspeh, vinogradari to već rade i samo jedno vinogorje na teritoriji države nije zaštitilo svoju intelektualnui svojiju. Sa druge strane, u razvijenijim zermljama EU, geografska zaštita za vina se odavno ne tiče samo regiona, već se specifikacija izvodi do nivoa parcele.\nZAŠTO ARANĐELOVAC NIJE SRPSKA TOSKANA?\nNije samo geografsko poreklo dovoljno za uspehna međunarodnom tržištu, već se drugim proizvođačima mora parirati i tehnologijiom proizvodnje, smatra Viktor Nedović, državni sekretar u Ministarstvu prosvete, nauke i tehnološkog razvoja.\nPrema njegovim rečima, i država je to prepoznala, te kroz Fond za nauku sve više sredstava nudi i poljoprivrednicima, ali i agri-startapovima.\nStartapima, malim i srednjim preduzećima Fond za inovacionu delatnost nudi mini-grantove visine do 80 hiljada evra, a za zrelije kompanije i tzv. "matching” grantove, odnosno finansiranje čija se visina određuje jedan naprema jedan sa sredstvima koje to preduzeće samo uloži.\n"[Vlada Srbije] nudi čitav spektar mehanizama za poboljšavanje saradnje nauke i privrede, poput inovacionih vaučera i proof of concept šema. Kada se oni saberu sa sredstvima dostupnim iz fondova EU i Svetske banke, govorimo o [blizu] 20 miliona evra ove godine", kazao je Nedović.\nPrema podacima iz priručnika "Savremeni trendovi na tržištu Vina, u Srbiji proizvodnjom vina koje se plasira na tržište, bavi se 235 proizvođača i oni su u potpunosti tržišno orijentisani, dok se uzgojem grožđa bavi 80.341 proizvođača koje se proizvodi na 22.150 hektara.\nKako se navodi, u vinarijama u Republici Srbiji broj zaposlenih lica iznosi oko 3.500, od čega je stalno zaposleno oko 2.000, a ostale zaposlene čine lica koja su u ovoj oblasti angažovana privremeno. Velikih vinarija koje su svom sastavu ima više od 250 zaposlenih na teritoriji Republike Srbije ima svega dve, a jedna vinarija nalazi se u grupi ovih privrednih subjekata koje imaju od 50 do 250 zaposlenih.\nPROČITAJTE JOŠ: VINARIJA STATUS: PUNO RADE, LEPO I ZARADE\nEkonomista iz Grocke pravi organska vina bez pe...\nNakon besplatnog zemljišta, 21 milion evra subv...\nUmesto za zdravstvo i spoljni dug, 950 miliona ...


PDP: Na osnovu kojih zasluga su pripadnici ‘Srbske časti’ bili u NSRS | Cik Novosti\nPDP: Na osnovu kojih zasluga su pripadnici ‘Srbske časti’ bili u NSRS\nIz Partije demokratskog progresa (PDP) danas su najavili da će njihov klub tražiti zvaničan odgovor na osnovu kojih zasluga je dozvoljeno prisustvo ljudi sumnjivog kredibiliteta u Narodnoj skupštini Republike Srpske (RS).\n– Očigledno je da je parlament RS-a već duže vrijeme privatizovan i zapanjeni smo činjenicom da je predsjednik Narodne skupštine RS-a Nedeljko Čubrilović, po nalogu Milorada Dodika, ponovo dozvolio potpredsjedniku parlamenta Nenadu Stevandiću da ponižava najvišu zakonodavnu instituciju RS – navodi se u saopćenju iz PDP-a.\nPrisustvo sumnjivih pripadnika ”Srbske časti” u salama Narodne skupštine RS pokazuje, dodaju u saopćenju, svu bahatost i beskrupuloznost vlasti u RS i zato postavljaju pitanje predsjedniku Narodne skupštine RS-a Nedeljku Čubriloviću – na osnovu kojih parlamentarnih zasluga ili nekih drugih zalaganja su pripadnici ”Srbske časti” zaposjeli poslaničke fotelje.\nKlub poslanika PDP će insistirati da dobije zvaničan odgovor, budući da je ova vlast, iako plaća lobiranje za navodno poboljšanje slike o RS-u u svijetu, po ko zna koji put, kako kažu, obrukala RS.\nSmatraju da je vrijeme da se predsjednik parlamenta RS-a oglasi u vezi sa ovim pitanjem.


Polovni Forst ostale komponente oglasi za prodaju - Mascus Srbija\nNalazite se ovde: Mascus Srbija > Šumarska oprema > Priključci > Ostale komponente > Forst\nPolovna Forst ostale komponente na prodaju\nPregledaj oglase polovnih Forst ostale komponente oglasa na prodaju. Možete sortirati Forst ostale komponente oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Forst ostale komponente u odeljku Brendovi.\nForst Ketten Für Harvester\nOvde je kompletna lista lista polovnih Forst ostale komponente za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


U nesreći u železničkoj stanici Pančevo Varoš u strujnom udaru poginuo je večeras dečak, kada se popeo na vagon i ušao u zonu opasnosti od električnog voda, saopštilo je preduzeće Infrastruktura železnice Srbije.\nOd danas zgradu železničke stanice ponovo krase grifoni koji drže kartušu sa grbom Srbije, koja je po završetku Drugog svetskog rata sa fasade ovog zdanja bila uklonjena, saopštio je Zavod za zaštitu spomenika kulture Beograd.\nInsajder: Posao rekonstrukcije Železničke stanice dodeljen bez tendera\nPosao restauracije zgrade stare Železničke stanice u Beogradu je u pregovaračkom postupku bez tendera dobio konzorcijum dve firme - Koto i ALP inženjering iz Beograda, objavio je danas Insajder.\nNiš: Pešak oboren kod železničke stanice potukao se sa vozačem\nZbog obaranja pešaka kod glavne železničke stanice u Ulici Dimitrija Tucovića, posla je bilo i za lekare Hitne pomoći i za policajce, jer su se oboreni pešak i vozač posle nezgode potukli.\n27.02.2019 | 10:30h ► 13:50h Kairo\nRaste broj žrtva železničke nesreće u Kairu\nBroj žrtava nesreće na glavnoj železničkoj stanici u Kairu porastao je na najmanje 25, potvrdio je danas čelnik Kairske železničke bolnice Mohamed Said i izrazio zabrinutost da bi broj poginulih mogao dalje da poraste.


GV: Počinje javna rasprava o budžetu - Ritam Grada - vesti Kragujevac\nNaslovna Vesti GV: Počinje javna rasprava o budžetu\nGradsko veće donelo je danas zaključke kojima su utvrđene dinamike javnih rasprava za nacrt odluke o rebalansu budžeta grada Kragujevca za ovu i budžeta za 2022. godinu.\n“Javna rasprava o nacrtu odluke o budžetu grada Kragujevca za 2022. godinu koja se nalazi na zvaničnom sajtu, oglasnoj tabli organa grada i oglasnim tablama svih mesnih zajednica, počinje danas i trajaće do 25. oktobra u podne. Pozivaju se sve zainteresovane institucije, organizacije i pojednici da uzmu učešće u javnoj raspravi a svoje primedbe i predloge mogu dostaviti putem mejla na javnaraspravabudzet@kg.org.rs i u pisanom obliku ubacivanjem u kutiju za predloge koja se nalazi u holu prizemlja zgrade Gradske uprave”, navedno je na sajtu lokalne uprave.\nKako se ističe, svi predlozi koji u pisanoj formi stignu do 25. oktobra do podneva smatraće se blagovremenim. Ukoliko zainteresovani žele lično da izvrše uvid u nacrt odluke o budžetu, to mogu učiniti 22. oktobra u sali 105 zgrade Gradske uprave u vremenu od 9 do 12 sati, gde će im ovlašćena lica pružati dodatna pojašnjenja.\nU sklopu javne rasprave o budžetu grada za narednu godinu svi zainteresovani mogu popuniti i Upitnik o budžetskim prioritetima grada Kragujevca ko je nalazi na sledećem linku.\nNa osnovu zaključka koji je na današnjoj sednici donelo Gradsko veće, sve zainteresovane institucije, organizacije i pojedinci na isti način, svojim predlozima i sugestijama, mogu uzeti učešće i u javnoj raspravi i o budžetu za tekuću godinu koja počinje u ponedeljak 18. oktobra i trajaće do 25. oktobra, takođe do 12 sati.\nPrethodni članakEvropska nedelja lokalne demokratije\nSledeći članakSSP: Ruski rulet vlasti sa kovidom


Naslovna/SPORT/Uzalud dogovor i trofej, Barselona spremila zahvalnicu Kumanu\nIako dva je kola pre kraja Primere bilo apsolutno jasno da se šanse Barselone da ugrozi madridski dvojac u trci za titulu svodeiključivo na teoriju jučerašnji poraz Katalonaca od Selte (1:2) predstavljao je so na svežu ranu i dodatni povod za već glasne priče o neizvesnoj sudbini Ronalda Kumana.\nHolandski strateg koji je na tankom ledu od promena u Braseloni i dolaska Đoana Laporte na čelo kluba, međutim nakon što je uspeo da vrati ekipu na željeni kolosek vrati se u trku za tron Španije i osvoji Kup kralja, kritike na njegov račun su utihnule. Ipak, niz rezultata ispod očekivanja samo jedna pobeda u prethodnih pet kola Primere uticali su da pitanje poverenja ukazanog Kumanu ponovo dođe na dnevni red.\nPrema saznanjima katalonskog RAC1 čelnici Barselone odlučni su u nameri da po završetku sezone okončaju saradnju sa sadašnjim strategom, pored činjenice da Holanđanin ima još godinu dana ugovora.\nIsti izvor navodi da, uprkos sastanku održanom prošlog četvrtka na kojem su obe strane pokazale razumevanje i uspostavile dogovor, u katalonskom klubu je došlo do promene perspektive i jedina solucija u kojoj bi Kuman ostao na klupi bila bi da klub ne pronađe alternativu.\nLaporta, predsednik Barselone, tokom nedavne kampanje uoči izbora nije imao Kumana u svojim vizijama, a glavno ime koje se dovodilo u vezu sa klubom bio je Ćavi Ernandez, aktuelni trener katarskog Al Sada, ipak, posle rezultata koji su nagovestili buđenje Barselone rukovodstvo je donelo odluku da odustane od promena što danas deo javnosti označava kao odluku koja je klub koštala ispadanja iz šampionske trke.\nČinjenica da Barselona nema takmičarskih izazova pred sobom, kao i da joj svakako sledi reorganizacija igračkog kadra, naveli su Laportu i najbliže saradnike na razmišljanje o novom treneru.\nKad je Kuman u pitanju i ugovor koji je na snazi još godinu dana, eventualni sporazumni raskid u slučaju da konačna odluka rukovodstva bude promena na klupi e bi trebalo da bude problem što je nedavno istakao i sam strateg koji je već nagovestio da, ako ne bude imao poverenje predsednika i čelnika Barselone, neće predstavljati problem klubu.\nPodsetimo, Barselona je jučerašnji susret sa Seltom doekala uz imperativ pobede kao bi makar u teoriji ostala u trci za šampionske lovorike, međutim porazom se trka svela na dva učesnika te će poslednje kolo razrešiti dilemu koji od dva madridska kluba će se popeti na tron. U prednosti pred poslednji izazov je Atletiko Madrid koji ima dva boda više od Reala, te izabranicima Zinedina Zidana osim pobede nad Viljarealom je potrebno da Jorgandžije ne pobede na gostovanju Valjadolidu.


Poklon skupo košta darodavca - PKS-RPK Novi Sad\nProšle godine preduzeća u Srbiji su u dobrotvorne svrhe donirala najmanje 22,3 miliona evra, što je 21,8 odsto više nego u 2014. Značajan je i podatak da su državne institucije najveći korisnici te pomoći jer je minimum 51 odsto donacija usmereno ka njima. Međutim, kako se čulo i na konstitutivnoj sednici Saveta za društveno odgovorno poslovanje u Privrednoj komori Srbije, naša zemlja je i dalje jedina u regionu koja ne omogućava poreske olakšice za davanje fizičkih lica.\nNe samo da Srbija ne omogućava takve poreske olakšice već nije predviđeno ni oslobađanje od plaćanja poreza na dodatu vrednost za donirana sredstva. Uz to, ni donacija hrane koja je pred istekom roka trajanja nije oslobođene plaćanja PDV-a, što dodatno destimuliše društveno odgovorene kompanije koje su spremne da budu donatori i budu široke ruke, ali odustaju jer ih poklanjanje skupo košta. U Privrednoj komori Srbije rečeno je da su države mnogo bogatije od Srbije, poput Francuske i Italije, ove godine uvele novinu u tu oblast – odnosno osim obaveznih donacija uvedene su i kaznene mere za bacanje hrane kojoj je istekao rok, ali se i dalje može koristiti za humanu upotrebu ili ishranu životinja.\nPredsednik PKS-a Marko Čadež ocenjuje da bi na odgovorno poslovanje podsticajno delovalo uvođenje poreskih olakšica za davanje u opšte svrhe, i predlaže da se prikupe pozitivna iskustva iz zemalja u okruženju.\n– Kada se upoznamo s pozitivnim iskustvima zemalja u okruženju, sačinićemo materijal o kojem će se razgovarati na sastanku s predstavnicima relevantnih ministarstava, koji bi mogli odlučiti o tome na koji način bi trebalo u tu oblast uvesti podsticajne mehanizme za oslobađanje od PDV-a na doniranje, bilo da je reč o doniranju robe ili o novčanim donacijama – objasnio je Čadež.\nMinistar trgovine turizma i telekomunikacija Rasim Ljajić izjavio je da je broj izdatih vaučera za ovu godinu za odmor…


Dogana e Kosovës Svetski dan intelektualne svojine, Carina govori o dostignućima – Dogana e Kosovës\nSvetski dan intelektualne svojine, Carina govori o dostignućima\nPriština, 26. april 2018. – Carina Kosova u saradnji sa Kancelarijom za autorsko i srodna prava i Agencijom za industrijsku svojinu, nu okviru aktivnosti organizovanih u čast Svetskog dana intelektualne svojine, danas je održala završnu konferenciju aktivnosti sa ovogodišnji moto Žene u inovacijama i kreativnosti.\nGeneralni direktor Carine Kosova, gpd. Bahri Beriša je u svom govoru naglasio: “Efikasno sprovođenje prava intelektualne svojine je veoma važan element socijalnog i ekonomskog napretka i garancija okruženja za poštenu konkurenciju na domaćem tržištu. Osim toga, implementacija prava intelektualne svojine doprinosi stvaranju optimalnih uslova za privlačenje stranih investicija na Kosovu i predstavlja kamen temeljac u procesu integracije u Evropsku uniju.\nStoga je zaštita i poštovanje prava intelektualne svojine također usko povezana sa slobodnim tržištem, uz zaštitu ekonomskih aktera koji su nosioci prava, od nelojalne konkurencije i zaštite potrošača od krivotvorene i piratske robe. Carina je regulisala pravnu infrastrukturu i uspostavila mehanizme za zaštitu prava intelektualne svojine kako bi postigla uspeh u modernizaciji carine, u skladu sa najboljim praksama EU, kako je definisano u Smjernicama EU za carine (EU Blueprint).\nCarinske vlasti kao rezultat povećane među-institucionalne saradnje i poslovne zajednice ostvarile su napredak u preduzimanju carinskih mjera za robu za koju se sumnja da krši intelektualnu svojinu. Sa uspostavljanjem pravne infrastrukture i uspostavljanjem mehanizama za zaštitu intelektualne svojine, CK je ostvarila napredak u toku godine protiv falsifikovanja i piraterije. Carina Kosova za period 2010-2017, zaustavila je robu u količini od 5 miliona komada i vredna 12 miliona evra.\nMeđutim, CK za zaštitu prava intelektualne svojine je posvećena da ispunjenjava obaveza i dužnosti koje proizlaze iz SSP.


Zapušten prostor na Podbari - pretvoren u privremeno parkiralište\nU planu su ozbiljni radovi u Ulici Marka Miljanova\nParking servis obaveštava građane da mogu da koriste privremeno parkiralište u Ulici Dušana Vasiljeva, na Podbari.\nZbog radova na rekonstrukciji vodovodne i kanalizacione mreže, koji se izvode na Podbari, onemogućen je saobraćaj u nekoliko ulica, što za posledicu ima i manji broj parking mesta.\nU želji da stanarima navedenih ulica olakša parkiranje, JKP Parking servis je u proteklih dvadesetak dana u Ulici Dušana Vasiljeva, na potezu između Srednjoškolskog doma Brankovo kolo i Osnovne škole Đura Daničić, jedan zapušten prostor zarastao u šiblje, prepun otpada i šuta, pretvorilo u privremeno parkiralište, koje će građani moći da koriste dok traju radovi u ovom delu grada.\n„Zbog radova koji se izvode na Podbari, a u planu su i ozbiljni radovi u Ulici Marka Miljanova, želeli smo da olakšamo parkiranje našim sugrađanima i zato smo uredili ovaj prostor koji je bio više nego zapušten. Kao gradsko komunalno preduzeće mi smo u službi građana i želimo da, gde god je to moguće, olakšamo svakodnevni život naših sugrađana Ovim radovima smo od jedne urbane „džungle” napravili privremeno parkiralište, koje nije u zoni naplate i koje će omogućiti građanima da pronađu parking mesto”, izjavio je Stevan Lugonja, direktor JKP Parking servis.\nNovi Sad parking podbara radovi


Prikazivanje članaka po tagu vanja udovicic\nsubota, 23 januar 2016 06:35\nSombor stvara mlade agrobiznismene\nTrodnevnu konferenciju „Mladi i agrobiznis“ sa ciljem da se mladi informišu o primerima dobre prakse u sferi agrobiznisa, organizovala su udruženja Somborski omladinski BOOM i Somborski edukativni centar, a finansijski podržalo Ministarstvo omladine i sporta Republike Srbije.\nKonferenciju su otvorili Ministar za omladinu i sport u Vladi Republike Srbije Vanja Udovičić i gradonačelnik grada Sombora Saša Todorović.\nMinistar Udovičić je istakao da je Sombor odlična omladinska baza.\n- Mladi sami kreiraju svoju sadašnjost i budućnost svakodnevnom edukacijom i ulaganjem u sebe i svoja znanja.Upravo zbog toga mi je drago da je Ministarstvo omladine i sporta izašlo u susret organizatorima ove konferencije, i omogućilo mladim ljudima da nauče još nešto što će im, siguran sam, biti od velikog značaja - istakao je Udovičić.\nGradonačelnik Sombora Todorović kazuao je da mu je čast i zadovoljstvo da otvaranju ove konferencije prisustvuje Ministar u Vladi Republike Srbije Vanja Udovčić i što Ministarstvo prepoznaje potencijal grada Sombora.\n- Saradnja lokalne samouprave i nevladinih organizacija nikada nije bila upitna. Njihov značaj grad ceni, a lokalna samouprava je uvek spremna da podrži ovakav vid edukacije mladih – kazao je gradonačelnik Saša Todorović.\nSrđan Vlaškalić, izvršni direktor Somborskog edukativnog centra naveo je da će na konferenciji svoje primere dobre prakse prezentovati više od 20 predavača.\nKonferencija „Mladi i agrobiznis“ održava se u prostorijama Regionalnog edukativnog centra za poljoprivrednike.


Ministar Opsenica i Vlada HNK moraju krenuti u nabavku vakcina\nKantonalni odbor SDP BiH HNK u cilju sprečavanja širenja koronavirusa traži od Vlade HNK da poduzme sve potrebne mjere kako ne bismo u našem kantonu idućih dana gledali sarajevski scenarij koji trenutno liči na strašne prošlogodišnje scene iz talijanskog Bergama.\nSvi hercegovački stručnjaci i epidemiolozi zadnjih dana upozoravaju da će Hercegovina uskoro postati veliko žarište koronavirusa.\nZbog toga, tražimo hitno zasjedanje Skupštine HNK koja zajedno sa Vladom HNK mora iznaći najbolja rješenja kako bi se ponajprije pomoglo zdravstvenim djelatnicima što bezbolnije prevladaju očiglednu krizu koja slijedi.\nPosebno je zabrinjavajuće da Vlada HNŽ u ovakvoj situaciji još uvijek nije pronašla rješenje za štrajk zdravstvenih radnika.\nPošto je evidentno da vlasti Federacije, a ni države, očigledno za dugo vremena neće nabaviti ni jednu jedinu vakcinu protiv koronavirusa smatramo da je krajnje vrijeme, kako već pokušavaju drugi kantoni, da nadležni ministar Opsenica zajedno sa cijelom Vladom HNŽ ispita sve mogućnosti eventualne nabavke vakcina za građane HNK.\nNadamo se da će u tom pokušaju vlasti u HNK biti barem malo uspješnije od stranačkih kolega na višim razinama vlasti. Životi građana nemaju cijenu, pa očekujemo da se i nadležni ministri i cijela Vlada HNŽ-a počne ponašati u skladu teškom situacijom u kojoj se nalazimo.\nUz sve ovo, potpuno je jasno da će se ionako teška ekonomska situacija vjerovatno idućih mjeseci još više pogoršati, pa od Vlade HNK očekujemo hitne interventne mjere koje će spriječiti ugrožavanje životne egzistencije građana.


Dr Gučše: Lekovi su 3. uzrok smrti u svetu | Skandalozno\nČuveni svetski lekar Peter C. Gučše tvrdi: Lekovi su treći uzrok smrti u svetu! – VIDEO\nNjegove izjave prošle bi gotovo neopaženo pod „teorijom zavere“ da je ovaj lekar neko drugi. Ali nije, ovaj lekar ima objavljenih preko 450 radova u Skopusu, najvećoj svetskoj bazi radova i recenzija, preko 50 radova u BMJ-u, Lansetu, JAMA-i, Analima interne medicine, Žurnalu medicine Nove Engleske i oko 200 radova na najvećoj naučnoj platformi – VOS-u.\nCitiran je preko 30 hiljada puta i kooautor je brojnih naučnih studija. Dakle, u pitanju je naučnik od velikikog ugleda u celom svetu.\nBudite prvi sa komentarom na članku "Čuveni svetski lekar Peter C. Gučše tvrdi: Lekovi su treći uzrok smrti u svetu! – VIDEO"


Vesti iz matice Arhive - Stranica 2 od 14 - Dijaspora na vezi - Dijaspora na vezi\n30/04/2018 administrator Srbija\nUprava za saradnju s dijasporom i Srbima u regionu MSP obaveštava da su doneti Zakon o dopunama Zakona o državljanstvu Republike Srbije i Zakon o jedinstvenom matičnom broju građana i da su stupili na snagu 3. aprila ove godine. Usvojenim Zakonom o dopuni Zakona o državljanstvu propisano je da „u…\n02/04/2018 administrator Srbija\nPovodom odluke Gradskog veća Niša da Aerodroma „Konstantin Veliki“ ustupi Republici,građani Niša izašli su na ulice kako bi iskazale svoje neslaganje i time uticali na odbornike da ne daju podršku na sednici Skupštine grada. Među nezadovoljnim građanima bilo je predstavnika opozicionih partija, kao i članovi Udruženog pokreta slobodnih stanara, a…\n20/02/2018 administrator Srbija\nBOND danom završen je projekat prekogranične saradnje Srbije i Bugarske koji finansira Evropska unija kroz IPA program, a koji je za cilj imao motivisanje osnovaca i srednjoškolaca iz Vranja i Botevgrada da nakon edukacije samostalno realizuju svoje biznis ideje. „Realizovane su sve aktivnosti predviđene projektom. Svi učesnici projekta su položili…\nBOND danom završen je projekat prekogranične saradnje Srbije i Bugarske koji finansira Evropska unija kroz IPA program, a koji je za cilj imao motivisanje osnovaca i srednjoškolaca iz Vranja i Botevgrada da nakon edukacije samostalno realizuju svoje biznis ideje. U okviru BOND dana, sumirani su ostvareni projektni rezultati, prezentovane su razvijene studentske…\n16/01/2018 administrator Srbija\nTromesečni kurs srpskog jezika preko Skajpa\nFilozofski fakultet Univerziteta u Nišu i udruženje Akademska srpska asocijacija održaće tromesečni kurs srpskog jezika preko Skajpa sa pripadnicima dijaspore staorosti od 7 do 30 godina. Organizatori kažu da je cilj projekta popularizacija srpskog jezika kod dijaspore preko vršnjačkog obrazovanja, odnosno držanje individualnih časova srpskog jezika preko Skajpa (Skype) omladini…\n09/01/2018 administrator Aerodrom Konstantin Veliki\nNajveća low-cost aviokompanija u srednjoj i istočnoj Evropi, Wizz Air uspostavlja novu liniju iz Niša do Beča 15. novembra. Nova low-cost linija imaće tri nedeljna leta – utorkom, četvrtkom i subotom, a cena karte će biti od 19,99 evra ili 2.399 dinara. „Srećni smo što danas najavljujemo našu šestu liniju iz Niša…\n09/01/2018 administrator Letovi\nIrski niskotarifni avio-prevoznik Ryanair uvodi nova pravila oko unosa kabinskog prtljaga u avion od 15.januara, a kao razlog za pomeranje odluke navode da žele da se putnici još više upoznaju sa novim pravilom, ali i da se izbegnu nepotrebna kašnjenja u vreme predstojećih novogodišnjih praznika. Usled sve većeg korišćenja unosa…\n0 1 2138\nUz finansijsku pomoć Uprave za saradnju s dijasporom i Srbima u regionu Ministarstva spoljnih poslova Republike Srbije, niška Organizacija civilnog društva „Proaktiv“ poslednjih meseci sprovodi projekat registracije kulturnih manifestacija srpskog rasejanja. Pojedinci i organizacije u dijaspori i regionu, samostalno ili pomognuti institucijama, iz godine u godinu priređuju čitav spektar manifestacija…\n14/12/2017 administrator Srbija\nU Resavskoj 15 u Beogradu 27. decembra od 11 sati biće održana sednica Poslovnog saveta za dijasporu Privredne komore Srbije u proširenom sastavu. U radu na sednici će učestvovati privrednici našeg porekla iz celog sveta, predstavnici privrednih udruženja i organizacija. Učešće na sednici Poslovnog saveta za dijasporu se može potvrditi…


Češka odbila da preda Rusiji „demontirani“ spomenik maršalu Konjevu - 20.05.2020, Sputnik Srbija\nMinistarstvo odbrane Češke ne može da preda Rusiji spomenik maršalu Konjevu koji je demontiran u aprilu u Pragu, jer pripada opštini regiona Prag-6, a ne vojnom... 20.05.2020, Sputnik Srbija\nrusija, svet, vesti, spomenik, 75 godina od velike pobede\n07:59 20.05.2020 (Osveženo: 00:58 26.08.2021)\n„Spomenik nije vlasništvo Ministarstva odbrane i ne nalazi se na njegovoj teritoriji. Istovremeno, prema pravnim normama, ne može se uvrstiti u kategoriju vojnih grobnica. Odluku o demontaži spomenika donela je opština gradskog regiona Praga-6, a Ministarstvo odbrane, u skladu sa zakonom, ne može da da se meša u pravo svojine gradskog dela Praga-6 kojem spomenik pripada, i na taj način nema pravo da odlučuje o njegovoj mogućoj isporuci Rusiji“, napisao je Metnar u odgovoru Šojguu, koji mu se 9. aprila obratio sa molbom da se spomenik Konjevu preda Rusiji što je pre moguće.\nU pismu češkog ministra takođe se navodi da je vojni resor zadužen za brigu oko 4.000 ruskih vojnih grobnica i da godišnje izdvaja sredstva za njihovo održavanje i rekonstrukciju, kao i da značajna sredstva za očuvanje grobova Crvene armije izdvajaju i vlasti određenih regija, gradova i naselja u Češkoj.\n5 Maj 2020, 16:00\nPrema mišljenju Metnara, planirane konsultacije diplomatskih resora Češke i Rusije u skladu sa Sporazumom o prijateljskim odnosima i saradnji dveju zemalja iz 1993. godine mogle bi da doprinesu rešavanju problema oko spomenika Konjevu.\n„Smatram da bi ove konsultacije mogle da postanu pozitivan podsticaj za bilateralnu saradnju kada je reč o očuvanja vojnih grobnica“, rekao je Metnar.


Bezbednost manjina jedan od prioriteta vlade\nPremijer Kosova Ramush Haradinaj kaze kako je bezbednost manjina jedan od prioriteta njegove vlade i da na tom planu ima pozitivnih kretanja. On je posebno istakao angazovanje predstavnika manjina, ukljucujuci tu i Srbe u institucijama Kosova.\n“Ima pozitivnih trendova u mnogim pitanjima koja zaokupljaju gradjane pripadnike manjina, sem aspekta bezbednost i slobodnog kretanja, ali cu se posluziti jednom recenicom komandanta KFOR-a, generala De Kermabona, koji je rekao da je za manjine vise problem osecaj nesigurnosti nego sto je nesigurna situacija na Kosovu”.\nPremijer je rekao da je njegova vlada spremna da i u buducnosti deluje u pravcu poboljsanja bezbednosti i slobode kretanja za manjine.\nI predsednik Odbora za zastitu ljudskih prava i sloboda sa sedistem u Pristini, Pajazit Nushi je rekao da ima napredka, ali da stanje slobode kretanja nije na zadovoljavajucem nivou.\n“Ovde imamo kretanja koja su, da kazem, pozitivna, ali ne na nivou koje zahtevaju medjunarodne norme. Imamo neka kretanja u raznim delovima gde ima vece sigurnosti u poredjenju sa ranije”.\nPrema profesoru Nushi, Kosovo u perspektivi razvoja ne moze da napreduje ako prava manjina i licne slobode ne idu uporedo sa politickim, ekonomskim i nacionalnim pravima. On je istakao kako gradjani Kosova treba da ucine mnogo vise na stvaranju sigurne sredine, bez straha za pripadnike manjina, posebno za Srbe.\n“I nasa sredina treba da ucini vise da ojacaju njihove nade da ce njihova bezbednost biti sve bolja”, kaze prof. Nushi.\nSa druge strane i sef UNMIK-a, Soren Jessen Petersen je juce posle sastanka sa predsednikom Kosova Ibrahim Rugovom, rekao da je stanje opste bezbednosti, ukljucujuci tu i stanje manjina poboljsano, ali prema ocenama njegovog savetnika za manjine, Craig Jannes, dok je sloboda kretanja poboljsana kod srpske zajednice i dalje postoji osecaj straha.


Presvlačenje nameštaja - Kako obnoviti stari nameštaj? - Moje pranje\nYou are here: Home1 / Blog2 / Dubinsko pranje i čišćenje nameštaja3 / Presvlačenje nameštaja – Kako obnoviti stari nameštaj?\n…da je 2006. godine na sajmu milionera u Belgiji izložen magnetni plutajući krevet danskog arhitekte Janjaap Ruijssenaars-a koji je tehnologiju razvijao šest godina u saradnji sa holandskom firmom Bakker Magnetics, vodećom na svetskom tržištu na polju magnetizma?\nNavodno, specijalni magneti omogućavaju da krevet lebdi na oko 40 cm od poda izdržavajući težinu od skoro 900 kg. Ova tehnologija se može primeniti i na druge vrste nameštaja kao što su: stolovi, stolice, sofe. Cena ovog kreveta je oko 1.6 miliona dolara, dok manja dimenzija kreveta koja otprilike čini 1/5 standardnog, košta 153.000 dolara.


UNMIK o Vučićevoj izjavi: O misiji na Kosovu odlučuje Savet bezbednosti UN\nZa izmene i dopune mandata Privremene civilne administracije Misije Ujedinjenih nacija (UNMIK) na Kosovu neophodna je odluka Saveta bezbednosti. To je za Radio Slobodna Evropa (RSE) u petak, 14. maja, izjavila portparolka UNMIK-a Sanam (Dolatshahi)… »\nLaži i istine o Rezoluciji 1244\nBranioci tuđih interesa u Srbiji ponovo su u ofanzivi propagandnog obmanjivanja javnosti o sadržaju međunarodnih dokumenata vezanih za Kosovo. To obmanjivanje traje više od 20 godina, a odnosi se pre svega na Rezoluciju SB 1244, nešto manje na… »\nPalestinski ambasador: Protiv premeštanja ambasada u Jerusalim\nPalestinski ambasador u Srbiji Mohamed Nabhan izjavio je danas da Palestina od svih prijateljskih zemalja očekuje da ne premeštaju ambasade i ne priznaju Jerusalim kao glavni grad Izraela. „Protiv smo premeštanja ambasada iz Tel Aviva u Jerusalim jer… »\nPalestinski ambasador u Srbiji Mohamed Nabhan izjavio je da Palestina od svih prijateljskih zemalja očekuje da ne premeštaju ambasade i ne priznaju Jerusalim kao glavni grad Izraela. „Protiv smo premeštanja ambasada iz Tel Aviva u Jerusalim jer je… »\nMinistar spoljnih poslova Srbije ocenio da je od ključnog značaja za našu zemlju da OEBS sačuva neutralan pristup u pogledu Kosova i Metohije. Selaković je čestitao Davenportu na izboru i izrazio očekivanje da će se nastaviti praksa dobre i… »\nDnevnik pre 3 satajoš 40 povezanih\nBeta pre 4 satijoš 36 povezanih\nPartizan mislima u finalu Kupa, Mladost slavila golom crno-belog đaka\nSportske.net pre 16 minutajoš 22 povezane


Beograd, 15. Mart 2013. PR Objave: Najava -\nVelika većina, čak 89,5% ambicioznih kandidata Kluba SUPERSTE smatra da u našoj zemlji trenutno ne postoji jasno definisan sistem vrednosti, dok 96,5% nije zadovoljno postojećim sistemom. Anketirani su se jednoglasno složili da je Srbiji potrebna jasnija vizija i strategija razvoja društva. Iz navedenog se može zaključiti da mladi talenti u Srbiji nisu zadovoljni trenutnim stanjem društva, ali bez obzira na tu činjenicu čak 97% ispitanika dugoročno želi da živi u svojoj zemlji, pokazalo je istraživanje Kluba SUPERSTE Erste Banke.\nZadovoljstvo mladih razvojem društva u kojem žive je ocenjeno niskom, prosečnom ocenom 5,03 na skali od 1 do 10, dok su dominirale niske ocene koje jasno ukazuju na nezadovoljstvo.\nIspitanici su veoma podeljeno odgovorili na pitanje da li je moguće biti uspešan u Srbiji bez članstva u nekoj političkoj partiji. Tačnije, 49,5% je reklo da je to moguće, dok 46,6% smatra da je uglavnom potrebno biti politički aktivan. Samo 3,9% je bilo sigurno da nije moguće biti uspešan bez članstva u nekoj od partija. O tome da se mladi talenti uglavnom oslanjaju na svoje kapacitete i veštine govori i činjenica da 87,8% ispitanika smatra da treba ulagati u lično obrazovanje i usavršavanje.\nSamo jedna četvrtina ispitanika je izjavila da se mladi u Srbiji u medijima predstavljaju u pozitivnom svetlu.\nNa pitanje u kom roku vide Srbiju kao člana Evropske unije, 44% ispitanika smatra da je to moguće za 10 godina, dok 27,4% vidi našu zemlju u EU već za 5 godina. Ukupno 18,2% veruje da se to neće desiti u narednih 10 godina, a malo više od deset odsto anketiranih kandidata misli da Srbija nikada neće postati članica unije.\nDve trećine ispitanika se izjasnilo da bi se društveno angažovalo kroz pojedinačne projekte i inicijative, koje su uglavnom na lokalnom nivou, dok bi se više od polovine njih društveno aktiviralo u okviru nevladinog sektora. Podaci dokazuju da su mladi u Srbiji svesni važnosti društvenog angažovanja i doprinosu razvoja okruženja u kojem žive, a istovremeno i značaju ličnog razvoja u humane i svestrane ličnosti.\nZnačajno je pomenuti da 64% ispitanika, prema anketi "želi da ode u inostranstvo, ali i da se posle nekog vremena vrati". Međutim još interesantnije je da čak 33% mladih smatra da nigde nije kao kod kuće, i žele da ostanu u zemlji i bore se za bolju budućnost, a samo 3% njih se izjasnilo sledećom izjavom: "čim mi se ukaže prilika, odlazim iz Srbije zauvek".\nPrilikom procesa prijavljivanja na konkurs za nove članove Kluba SUPERSTE Erste Banke tokom decembra 2012. i januara 2013, sprovedena je anketa o mišljenju mladih talentovanih ljudi o društvu u kojem živimo i ključnim pitanjima u Srbiji. Rezultati istraživanja prikazuju stavove 230 talentovanih osoba od 16 do 27 godina, koji su konkurisali za neku od nagrada Kluba SUPERSTE iz sledećih oblasti: prirodne nauke, tehnično-tehnološka oblast, umetnosi, društvene i humanističke nauke i društveni aktivizam. U toku je odabir kandidata koji će ući u uži izbor u svakoj od ovih oblasti za 2013. godinu, a javno glasanje za nove članove Kluba SUPERSTE počinje 29. marta. Detaljnije informacije o Klubu SUPERSTE nalaze se na sajtu www.superste.net.\nerste banka, mladi talenti, superste\nq: 19 - t: 0.06229 sec


Najveća genetska studija do sada otkrila 50 novih gena za boju očiju - eKlinika\n17:00 - 23. 03. 2021.\nMeđunarodni tim istraživača sa King’s and Erasmus University Medical Center u Roterdamu identifikovao je 50 novih gena za boju očiju u dosad najvećoj sprovedenoj genetskoj studiji te vrste. Studija, objavljena u časopisu Science Advances, uključivala je genetsku analizu gotovo 195.000 ljudi širom Evrope i Azije.\nOlakšanje za definisanje nekih bolesti\nOvi nalazi pomoćiće da se bolje definišu očne bolesti kao što su pigmentni glaukom i očni albinizam, gde nivo pigmenta oka igra važnu ulogu. Pored toga, tim je otkrio da je boja očiju kod Azijata, sa različitim nijansama smeđe, genetski slična boji očiju Evropljana, u rasponu od tamnosmeđe do svetloplave.\nVerovalo se da je boju očiju određivao samo jedan gen\nNova studija se nadovezuje na prethodna istraživanja u kojima su naučnici identifikovali desetak gena povezanih sa bojom očiju, verujući da ih ima mnogo više. Ranije su naučnici mislili da je promenom boje očiju upravljao samo jedan ili dva gena, sa smeđim očima koje su dominirale nad plavim. Jedan od vođa naučnog tima dr Pirro Hysi kaže:\n– Nalazi su uzbudljivi jer nas dovode do koraka bliže shvatanju gena koji uzrokuju jednu od najupečatljivijih karakteristika ljudskih lica, koja je mistifikovala generacije tokom naše istorije. Ovo će poboljšati naše definisanje mnogih bolesti za koje znamo da su povezane sa određenim nivoima pigmentacije.\nOdređivanje boje na osnovu DNK\nDr Manfred Kayser, sa Univerzitetskog medicinskog centra Erasmus u Roterdamu objašnjava da ova studija donosi genetsko znanje potrebno za poboljšanje predviđanja boje očiju na osnovu DNK, kao što je već primenjeno u antropološkim i forenzičkim studijama, ali sa ograničenom tačnošću za nesmeđe i neplave boje očiju.


Utorak , 2017-12-05 | 14:39:31\nU Srbiji treba raditi na uvodjenju novih elektronskih usluga i jačanju elektronske uprave, ali gradjane o tome treba obavestiti i obučiti ih za korišćenje postojećih, ocenjeno je danas u Kruševcu na skupu o tome.\nNa okruglom stolu "E-uprava za kvalitetnije javne usluge za gradjane" je ukazano da se u praksi ne primenjuju usluge elektronske uprave koje postoje.\nTako je stručnjak za e-poslovanje Bratislav Mikarić napomenuo da neke takve usluge čak nije ni moguće praktično primeniti.\n"Da biste izvadili novu ličnu kartu ili knjižicu treba vam čitač lične karte, odnosno potreban vam je neki hardver", objasnio je on.\nKazao je da na početnoj strani e-uprave Grada Kruševca stoji link koji ne radi, a da Kruševljani preko e–uprave ne mogu da predaju zahtev za gradjevinsku dozvolu, ali da, kada ga fizički predaju, mogu da elektronski prate dokle je to stiglo.\nNaveo je da se u osnovnoj školi u Razbojni kod Brusa uvodi elektronski nastavnički dnevnik koji bi "u narednih godinu, dve" mogao da zameni klasičan, papirni.\nProfesor na Fakultetu političkih nauka Miloš Bešić je rekao da e-uprava omogućava efikasniju, dvosmernu komunikaciju, čime se "štedi vreme, novac, efikasnije funkcionišu institucija, gradjani su zadovoljniji, a veći stepen zadovoljstva institucijama podrazumeva veći stepen poverenja u njih".\nKazao je da istraživanja i naučni članci ukazuju na povezanost jake ekonomije, jake demokratije i e-uprave.\nPredstavnica Evropskog pokreta u Srbiji Tara Tepavac je pozvala gradjane da iskustva u korišćenju usluga elektronske javne uprave podela preko internet portala www.mojauprava.rs.\nOkrugli sto u Kruševcu je u okviru kampanje "JA u centru pažnje" koja se vodi u celoj Sbiji u okviru projekta "Partnerstvom do dobre Javne uprave" Evropskog pokreta u Srbiji i Centra za evropske politike i još 12 organizacija iz Srbije, uz finansijsku podršku Američke agencije za medjunarodni razvoj USAID.


Napeta ali mirna noć na Kosmetu - BIGportal.ba\n21 Septembra, 2021 21 Septembra, 2021 091\nNa Kosovu i Metohiji noć je protekla napeto, ali mirno, nakon raspoređivanja specijalnih jedinica Rosu širom sjevera pokrajine.\nNakon Јarinja, transparenti sa natpisom “Dobrodošli u Zajednicu srpskih opština” osvanuli su sinoć i u sjevernom dijelu Kosovske Mitrovice.\nPlakati su postavljeni na ulazu u grad, kao i u samom gradu, javlja “Kosovo onlajn”.\nPrethodno su građani koji protestuju na Јarinju u znak protesta zbog jednostrano donesene odluke vlasti samoproglašene republike o zabrani kretanja vozila sa srpskim tablicama po Kosovu i Metohiji razvili transparent na kojem piše “Dobrodošli u Zajednicu srpskih opština”.\nSinoć je na Јarinju iz pravca centralne Srbije bilo samo nekoliko automobila, dok je prelaz, kao i na Brnjaku, moguće preći samo pješice.\nKosovska policija upotrijebila je suzavac kod punkta Brnjak, ali se okupljeni Srbi nisu udaljili sa mjesta na kojem protestuju.\nPredsjednik Srbije Aleksandar Vučić rekao je da vlast u Prištini demonstrira silu i poručio Srbima na Kosovu i Metohiji da ne nasjedaju na provokacije.\nOn je najavio da će se na današnjoj sjednici Savjeta za nacionalnu bezbjednost razgovarati i o mjerama srpske strane.\nO krizi je Vučić razgovarao i sa visokim predstavnikom Evropske unije Žosepom Boreljom i specijalnim izaslanikom Miroslavom Lajčakom.


Tegeltija dobio obećanje od Abdula Šahida: UN sa svojim agencijama nastaviće da pruža podršku BiH\n– Pokušao sam da istaknem da BiH smatra da nije dovoljno zastupljena sa eksperatima koji rade u UN, jer smatramo da BiH ima dovoljno obrazovanih kadrova koji bi mogli raditi u agencijama UN u Njujorku ili bilo gdje u svijetu – rekao je Tegeltija poslije jučerašnjeg susreta sa Šahidom u Njujorku.\nTokom susreta razgovarano je i o odnosima UN i njenih agencija sa BiH budući da UN imaju jednu od najvećih misija u BiH i angažovani su u različitim oblicima.\n– Moramo da konstatujemo da postoji značajan oblik saradnje sa svim tim agencijama, od tzv. Agende 2030, pa do pokušaja da se zajednički izradi strategija socio-ekonomskog razvoja BiH. Imamo veliku podršku mnogih agencija UN u BiH i na tome ćemo insistirati – rekao je Tegeltija.\nTegeltija: BiH bi prihvatila "Otvoreni Balkan" da je predlagač Francuska ili Njemačka\nTegeltija: Trasova uvijek na strani jedne politike u BiH\nTegeltija sa Džuelom: Za aranžman sa MMF-om nisu potrebna politička uslovljavanja\nTegeltija: Provodićemo odluke koje sami donosimo, a ne nametnute koje za nas ne postoje


Priznavanje profesionalnih kvalifikacija u sektoru zdravstva – PLAC II\nPriznavanje profesionalnih kvalifikacija u sektoru zdravstva\nNa osnovu Izveštaja o skriningu za poglavlje 3 – Pravo poslovnog nastanjivanja i sloboda pružanja usluga, Srbija treba da pripremi sveobuhvatnu strategiju za usklađivanje sa pravnim tekovinama koje se odnose na profesionalne kvalifikacije. Strategija treba da pokrije sve neophodne reforme u smislu usklađivanja zakonodavstva i izgradnje institucionalnih kapaciteta, a takođe treba da obuhvati i prilagođavanje obuke doktora, stomatologa, medicinskih sestara, babica, farmaceuta i veterinara, u skladu sa minimalnim uslovima za obuku utvrđenim Direktivom 2005/36 / EC i Direktivom 2013/55 / EU.\nU cilju potpunog usklađivanja nacionalnog zakonodavstva sa pravnim tekovinama EU, projekat Pravna podrška pregovorima pomogao je Ministarstvu zdravlja da oceni nivo usklađenosti kako postojećeg zakonodavstva, tako i nacrta novog zakona, zatim da razvije okvir sistema za priznavanje profesionalnih kvalifikacija, kao i da definiše dalje korake za usklađivanje u ovoj oblasti, u skladu sa odredbama NPAA.\nPreciznije, analizirana je usklađenost Nacrta zakona o zdravstvenoj zaštiti i Zakona o komorama zdravstvenih radnika sa odredbama relevantnih direktiva i pripremljeni su predlozi neophodnih izmena. Ekspert projekta, Marta Sjeničić, analizirala je relevantne podzakonske akte koji su trenutno na snazi i izradila predloge izmena. Među aktima su Pravilnik o specijalizacijama i užim specijalizacijima zdravstvenih radnika i zdravstvenih saradnika, Pravilnik o bližim uslovima za obavljanje zdravstvene delatnosti u zdravstvenim ustanovama i drugim oblicima zdravstvene službe, Pravilnik o uslovima i načinu unutrašnje organizacije zdravstvenih ustanova, Pravilnik o detaljnim uslovima za izdavanje, obnavljanje i oduzimanje licence članovima komora zdravstvenih radnika.\nOsim toga, pripremljena je uporedna pravna analiza u vezi sa priznavanjem stranih medicinskih stručnih specijalizacija kao osnova za dalju diskusiju o ovom pitanju na nacionalnom nivou.\nprofesionalne kvalifikacije u sektoru zdravstva\nprofessional qualifications in health sector


Svetski lideri oštro kritikuju nasilje u Libiji\nImigranti iz Severne Afrike na ulasku u Italiju. EU kaže da Libija preti Uniji da će prestati da sprečava ilegalni dolazak imigranata iz severne Afrike u Evropu, ukoliko EU nastavi da podržava proteste protiv vlade\nLideri iz celog sveta traže mirno rešenje nereda u Libiji. Generalni sekretar Arapske lige Amr Musa zatražio je danas prekid nasilja, dodavši da zahteve libijskih demonstranata smatra legitimnim.\nI funkcioneri Evropske unije podstiču Libiju da krene prema demokratiji, strahujući za bezbednost svojih državljana u toj zemlji. Jedan funkcioner Evropske unije je danas u Briselu izjavio da Libija preti Uniji da će prestati da sprečava ilegalni dolazak imigranata iz severne Afrike u Evropu, ako Evropska unija nastavi da podržava proteste protiv vlade. Libijska vlada je uručila upozorenje mađarskom ambasadoru u Tripoliju, s obzirom da Mađarska trenutno predsedava rotacionim predsedništvom Unije. Mogući talas imigranata posebno zabrinjava Italiju, s obzirom da je ta zemlja već popularna ulazna tačka za Severnoafrikance koji traže bolji život u Evropi.\nSjedinjene Države su izrazile protivljenje smrtonosnoj upotrebi sile protiv demonstranata, na sastancima sa libijskim ministrom spoljnih poslova Musom Kusom i drugim funkcionerima.\nBritanski premijer Dejvid Kameron je izjavio da je smrtonosni obračun libijskih vlasti sa učesnicima antivladinih protesta, "potpuno zaprepašćujući i neprihvatljiv", jer se koriste "najgori oblici represije". Kameron je to izjavio u Kairu, na početku zvanične posete Egiptu.\nGeneralni sekretar UN-a, Ban Ki Mun, juče je izjavio da će razgovarati sa libijskim rukovodstvom o 'veoma uznemiravajućim izveštajima' iz te naftom bogate zemlje, koja je već više od 40 godina pod strogom kontrolom Moamera Gadafija.


29. novembra 2018. - Leutar.net\nDa li ste ikad zamišljali šta biste uradili kada biste dobili milione na lotou? Šta biste rekli šefu, kolegi koji vas nervira, šta biste uradili sa 15 godina starim kolima? […]\nIspitivanje Novog Aviona (NA), sa engleskom firmom “British aerospace”, pokazalo je da je naš avion u bliskoj vazdušnoj borbi bolji od američkog F-16. U junu 1991. na Pariskoj izložbi aviona […]\nJe li plan koji je u Beograd donijela „evropska trojka“ zaista mogao spasiti zajedničku državu od rata? Na petnaestogodišnjicu raspada Jugoslavije u januaru 2007. godine bivši predsjednik Makedonije Kiro Gligorov govorio […]


Prijavite se na konkurs BASF-а za najbolje startap ideje › Made-in-Germany.rs\nNemački hemijski div BASF najavljuje konkurs za najbolju startap ideju u oblasti održivog razvoja, čiju će realizaciju podržati sa najmanje 5.000 eura bespovratnih sredstava, a prijave na konkurs se mogu podneti do 15. novembra u ponoć.\nNaime, u pitanju je najveći regionalni konkurs u oblasti održivog razvoja, BASF Start-up Science, u kom su inovatori iz Srbije, BiH, Hrvatske i Slovenije pozvani da učestvuju i predstave svoja rešenja za smanjenje zagađenja vazduha u regionu, prenosi agencija Tanjug.\nIz organizacionog tima kompanije BASF napominju da je osnovni uslov za učešće na konkursu da prijavljena ideja na direktan ili indirektan način doprinosi smanjenju zagađenja vazduha u našem regionu. Javna prezentacija ovih ideja zakazana je za decembar kada će stručni žiri doneti konačnu odluku i nagraditi pobednike.\nPravo učešća na ovom konkursu imaju mladi od 18 do 35 godina starosti, sa pojedinačnim i timskim idejnim rešenjima koja mogu biti u početnoj ili poodmakloj fazi razvoja. Sve dodatne informacije o konkursu BASF Start-up Science, uslovima i načinu prijavljivanja mogu se naći na veb sajtu www.start-up-science.com.\nOd MiG na 03/11/2020 / AKTUELNO / Ostavite komentar


Konvencija Saveta Evrope o sprečavanju i borbi protiv nasilja nad ženama i nasilja u porodici (Council of Europe Convention on preventing and combating violence against women and domestic violence) koju je usvojio Komitet ministara Saveta Evrope u aprilu 2011. godine, stupila je na snagu 1. avgusta 2014. godine.\nIstanbulska konvencija (ovako se još naziva jer je u Istanbulu 5. maja 2011. otvorena za potpisivanje) stupila je na snagu nakon isteka tri meseca od kada je 10 država (od toga bar 8 članica Saveta Evrope) deponovalo instrument o ratifikaciji ovog međunarodnog ugovora kod Generalnog sekretara Saveta Evrope.\nKonvencija je značajna jer obuhvata sve vidove nasilja prema ženama i primenjuje se na sve žrtve nasilja u porodici.\nNasilje nad ženama podrazumeva „kršenje ljudskih prava i oblik diskriminacije nad ženama i predstavlja sva dela rodno zasnovanog nasilja koja dovode do, odnosno mogu da dovedu do, fizičke, seksualne, psihičke odnosno ekonomske povrede odnosno patnje za žene, obuhvatajući i pretnje takvim delima, prinudu odnosno arbitrarno lišavanje slobode, bilo u javnosti odnosno u privatnom životu“ (Član 3(a) Istanbulske konvencije).\nŽene su prvenstveno obuhvaćene odredbama koje se tiču nasilja u porodici jer su one nesrazmerno više žrtve nasilja u porodici, ali se odredbe odnose i na decu i muškarce. Konvencija pod nasiljem u porodici smatra „svako delo fizičkog, seksualnog, psihičkog odnosno ekonosmkog nasilja do kojeg dođe u porodici ili domaćinstvu odnosno između bivših odnosno sadašnjih supružnika odnosno partnera, nezavisno od toga da li učinilac deli ili je delio domaćinstvo sa žrtvom“ (Član 3(b) Istanbulske konvencije).\nKonvencija obavezuje članice da preduzmu neophodne zakonodavne i druge mere za sprečavanje i borbu protiv nasilja nad ženama i nasilja u porodici. Posebno je bitno što se zahteva unapređenje i zaštita prava žena i drugih lica od nasilja bilo u javnoj bilo u privatnoj sferi, i što se uljučuje širi krug aktera u sprovođenje predviđenih mera.\nKonvencija reguliše obaveze država u pogledu: sprečavanja nasilja, zaštite žrtava i svedoka nasilja, uvođenja krivičnih dela u krivično zakonodavstvo i gonjenja počinilaca, međunarodne saradnje u cilju ispunjenja obaveza.\nKao mehanizmi kontrole sprovođenja ove Konvencije predviđeni su: Ekspertska grupa za borbu protiv nasilja nad ženama i nasilja u porodici (GREVIO), Komitet članica Konvencije, ali je upućen poziv da se i nacionalni parlamenti uključe u praćenje preduzetih mera u primeni Konvencije.\nO detaljima vezanim za ratifikaciju Konvencije u Srbiji pročitajte ovde.


Somalija - Jeftini lokalni letovi - Rezervacija lokalnih letova - eSky.ba\nLetovi za Somaliju\nLokalni letovi - Somalija\nProvjerite najbolje ponude letova - Somalija\n✔ Postoje li posebne ponude za letove iz Somalije za Somaliju na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Somaliju?\n✔ Ako rezerviram let iz Somalije za Somaliju, mogu li rezervirati ujedno i smještaj?\n✔ Koje avio-kompanije nude letove iz Somalije za Somaliju?\nBudite sigurni, da na eSky.ba ponuda letova iz Somalije za Somaliju uključuje ne samo niskotarifne avio-kompanije, već i one koje su specijalizirane za visoki standard.


Miljković: Svrstavamo se u red odgovornih opština i gradova\nOpština Bela Palanka potpisnik Pakta gradova i regiona za zaustavljanje seksualnog nasilja nad decom\nPakt je u ime opštine potpisao njen predsednik Goran Miljković\nAutor: Jugmedia\t12.10.2017 01:48 pm\nOvim dokumentzoim opština Bela Palanka se priključuje evropskim gradovima u kampanji primene pravnih standarda i instrumenata Saveta Evrope u uspostavljanju struktura o mehanizama za zaštitu dece od svih oblika nasilja.\nPotpisivanju akta prisustvovali su zamenik predsednika opštine, predsednik Skupštine opštine, članovi Opštinskog veća i direktori škola i ustanova.\n„Moramo biti svesni da se nasilje može prevenirati i sprečiti. Ovaj posao nije nimalo lak i zbog toga sve institucije i ustanove, bilo javnog ili civilnog sektora, kao i pojedinci, moraju blisko da sarađuju kako bi poboljšali bezbednost dece i sprečili nasilje nad njima. Moramo biti svesni činjenice da vlasti, bilo lokalne ili regionalne, imaju ključnu ulogu i odgovornost da zajedno sa državama, štite ljudska prava građana a posebno bezbednost i dobrobit dece i mladih. Bela Palanka se potpisivanjem Pakta gradova i regiona za zaustavljanje seksualnog nasilja nad decom, svrstava u red odgovornih opština i gradova, koje štite i promovišu bezbednost dece i mladih. Ono što želim da naglasim je da smo spremni da primenimo standarde Saveta Evrope kako bi na lokalnom nivou uspostavili sve neophodne mehanizme za zaštitu dece od svih oblika nasilja”, rekao je predsednik opštine Bela Palanka Goran Miljković.\nBenefit koji se može iz ovog pakta izvući je i povećanje nataliteta u opštini Bela Palanka, koji je u stalnom padu, budući da je jedan od uslova za povećanje broja dece i njihova bezbednost tokom odrastanja\nOdbornica u Skupštini grada Niša i član Kongresa lokalnih i regionalnih vlasti Saveta Evrope u Strazburu Dušica Davidović je podsetila na poražavajući podatak da svako peto dete u Evropi trpi neki oblik seksualnog nasilja i uznemiravanja.\n“Evropa je shvatila da se ovom problemu nekako mora stati na put. Dali su preporuku lokalnim i regionalnim vlastima u celoj Evropi da krenu u kampanju sprečavanja nasilja nad decom. Grad Niš je prvi grad u Srbiji koji je na sednici Skupštine grada usvojio ovaj dokument 14. oktobra 2014. godine. Potom su se ovoj kampanji pridružili Svrljig, Surdulica, Vranje, Novi Sad. Ovaj dokument u Savetu Evrope počeo da se radi 2010. godine o sprečavanju najtežih oblika nasilja nad decom seksualnim zlostavljanjem.Dokument je posle istraživanja radjen dve godine”, rekla je Davidovićeva.\nOna je dodala da je cilj regionalno delovanje u sprečavanju ove pošasti.\n“Grad Niš, kao regionalni centar, Svrljig, Surdulica, Bela Palanak i Vranje zajednički mogu da urade projekat a nadam da će se otvoriti i prvi Regionalni centar na Balkanu gde će se raditi sa decom koja trpe ovaj oblik nasilja. Nadam se da će ovaj dokument spojiti gradove ne samo na jugoistoku Srbije, nego i cele Srbije i da ćemo zajedno uspeti makar da prepoznamo, ukažemo i uradimo prevenciju u edukaciji dece, rodutelja, staratelja i hranitelja i svih koji rade sa decom u sprečavanju najtežeg oblika nasilja nad decom”, dodala je je Davidovićeva.\nPredsednik opštine Goran Miljković je naglasio da je u opštini Bela Palanka formiran tim i pokrenuta ponovna izradu Lokalnog akcionog plana za decu.\n“Naša opština je jedna od 20 opština koja sprovodi kampanju kako bi se poboljšao odgovor na nasilje nad decom. Pokretač ovog projekta je UNICEF uz finansijsku podršku Evropske unije. Opštinski tim koji radi na izradi Protokola za zaštitu dece od nasilja i zanemarivanja, definisaće sve aktivnosti i mere koje će se primenjivati kada govorimo o vršnjačkom nasilju, digitalnom nasilju nad decom i nasilju u porodici. Bela Palanka je jedna od potpisnica Sporazuma o saradnji i zajedničkom delovanju za efikasnu zaštitu žrtava nasilja u porodici, zajedno sa Centrom za socijalni rad“, istakao je Miljković.\nPotrebna promena svesti\n„Prekinimo ćutanje’“, je, inače, jedna od poruka u ovoj kampanji koja zahteva da se promeni svest javnosti i da svi mi moramo shvatiti da su deca koja trpe nasilje problem celog društva.\n„Ne smemo okretati glavu kada sumnjamo da dete trpi nasilje, već moramo biti odgovorni, i problem prijaviti nadležnim institucijama. Verujem da smo se današnjim skupom pomerili korak napred u borbi protiv nasilja nad decom a primenom Pakta borićemo se za srećno detinjstvo dece u našoj opštini“, rekao je Miljković.\nGrupne terapije za nasilnike u Leskovcu (VIDEO)


Tanjug 10. juna 2021. 16:59\nVARŠAVA – Ministar spoljnih poslova Srbije Nikola Selaković, koji boravi u dvodnevnoj poseti Poljskoj, razgovarao je u Varšavi sa državnim sekretarom i šefom Biroa za međunarodnu politiku u Kabinetu predsednika Poljske Kšidstofom Ščerskim.\nSelaković je u razgovoru ocenio da su bilateralni odnosi Srbije i Poljske veoma dobri i da dve zemlje povezuje prijateljstvo i tradicija u negovanju diplomatske saradnje koja datira još od 1919. godine.\nU saopštenju se navodi da je Selaković preneo sagovorniku da je Srbija opredeljena za jačanje svih vidova saradnje sa Poljskom, naročito političkog dijaloga i naglasio da predsednik Andžej Duda ima otvoren poziv da poseti našu zemlju.\nŠef srpske diplomatije istakao je da Srbija želi da intenzivira ekonomske odnose i trgovinsku razmenu sa Poljskom, i pozvao je poljske investitore da pojačaju prisustvo na srpskom tržištu.\nMinistar je zahvalio na kontinuiranoj podršči Poljske evropskim integracijama Srbije, istakavši da je za Srbiju pristupanje EU primarno strateško opredeljenje.\nSelaković je govorio i o značaju Višegradske grupe (V4), ističući da naša zemlja prepoznaje bliskost sa državama članicama V4 i potvrdio opredeljenje da sarađujemo, kako bilateralno sa državama članicama, tako i u ovom formatu.\nMinistar je zahvalio na podršci V4 procesu pridruživanja Srbije i celog zapadnog Balkana EU.\nIstakao je da regionalni formati podstiču saradnju i da je Srbija spremna da sa V4 učestvuje kroz redovne godišnje sastanke u različitim formatima, poput predstojećeg u Poznanju krajem juna.\nSelaković je podvukao da je za Srbiju od ključnog interesa očuvanje stabilnosti u regionu i orijentacija svih zemalja ka unapređenju dobrosusedske saradnje.\nMinistar je upoznao sagovornika sa procesom normalizacije odnosa Beograda i Prištine, čiji je EU garant, kao i sa sprovođenjem preuzetih obaveza obe strane.\nNaglasio da Srbija dijalogu pristupa u dobroj veri, ali i da je ključan kompromisan dogovor koji bi održiv.\nSelaković je ranije danas razgovarao i sa predsednicom Sejma, donjeg doma poljskog parlamenta Elžbjetom Vitek, a imao je odvojeni sastanak i sa predsednikom Odbora za spoljne poslove Sejma Marekom Kuhćinjskim.


Jedinstveno upravno mesto i u Vlasotincu – Info Centar Juga\nJedinstveno upravno mesto i u Vlasotincu\nOpština Vlasotince jedna je od šest lokalnih samouprava koje su posredstvom Ministarstva državne uprave i lokalne samouprave dobile sredstva za formiranje jedinstvenog upravnog mesta. Reč je o mehanizmu za pružanje brže i kvalitetnije usluge građanima.\n-Sada kad u Uslužnom centru podnesete, recimo zahtev za određeni dokument, morate kasnije, po završetku obrade tog zahteva da idete u drugu kancelariju da biste dobili dokument. Uvođenjem jedinstneog upravnog mesta, vi konačni dokument dobijate na istom mestu gde ste i podneli zahtev – objašnjava koordinator projekta Marinko Đorđević.\nPraktično, uslužni centar treba da se preobrati u jedinstveno upravno mesto, a građani da ne lutaju od kancelarije do kancelarije. Za to je neophodno da se rekonstruiše prostor, nabavi dodatna oprema, osavremeni postojeća IT oprema i uvedu novi servisi. Sve to trebalo bi da bude završeno u drugoj polovini 2020.godine, dodaje Đorđević.\nOpština Vlasotince dobila je 6,5 miliona dinara, a pored nje sredstva za formiranje jedinstvenog upravnog mesta dobili su i Kuršumlija, Stara Pazova, Užice, Gornji Milanovac i Rača.\n“Moramo da shvatimo da smo i mi sami odgovorni za medijski prostor, za ono što konzumiramo i što delimo po mrežama” – Vesna Radanović\nLeskovačkim zadrugama oko 30 miliona dinara\nObustave saobraćaja na putu Vlasotince – Svođe i dalje na snazi\nLEBANE: Prvi put u lebanskoj crkvi lomiće se česnica u kojoj se nalazi zlatnik\nDnevni boravak Duga obeležio 15 godina postojanja i rada


KOMPANIJA VEGA IT PREDSTAVLJA IDEJNO REŠENJE ZA FASADU ZGRADE RADNIČKOG UNIVERZITETA - NS PORTAL Sve informacije iz Novog Sada i okoline\nNovosadska kompanija “Vega IT” predstavila je idejno rešenje za fasadu zgrade Radničkog univerziteta koje je kreirao arhitektonski studio “Kuzmanov and partners” iz Novog Sada.\nKompanija “Vega IT” je krajem prošle godine kupila zgradu Radničkog univerziteta na javnoj licitaciji, nakon čega je uputila poziv za kreiranje idejnog rešenja za rekonstrukciju zgrade sledećim arhitektonskim biroima:\n● Kuzmanov and partners iz Novog Sada\n● Zabriskie Studio iz Beograda\n● Remorker Architects iz Beograda\n● Synthesis Quatro iz Novog Sada.\nPovodom donošenja odluke o idejnom rešenju za fasadu zgrade Radničkog, suosnivač i direktor kompanije “Vega IT” Saša Popović je izjavio: “Kada smo razmišljali o izgledu naše nove zgrade, želeli smo da ona bude savremena, ali, ujedno, i bezvremenska. S obzirom na njenu lokaciju i na očekivanja koja, kako smo razumeli, imaju naši sugrađani od rekonstrukcije te zgrade, stremili smo tome da se ona ističe, ali da ne štrči. U poslovanju nam je jako bitna transparentnost, pa smo želeli da to bude vidljivo na prvi pogled i kroz eksterijer ove zgrade. Na kraju su sva četiri idejna rešenja zadovoljila naša očekivanja, većina ih je i premašila, a rešenje Lazara Kuzmanova nam se najviše svidelo. Verujemo da će elegantni dizajn njegovog rešenja učiniti da ova zgrada ponovo postane jedno od poznatih obeležja Novog Sada, da će kao takva izdržati test vremena i da će postati mesto koje će naši sugrađani pominjati sa ponosom u godinama pred nama.”\nO konceptu odabranog rešenja, arhitekta, osnivač i direktor arhitektonskog studija “Kuzmanov and partners” Lazar Kuzmanov kaže sledeće: “Idejni koncept nove arhitekture PALATE VEGA RADNIČKI je očuvanje identiteta objekta uz savremenu oblikovnu prepoznatljivost i korišćenje novih materijala i savremenih obloga. Bitna vodilja kod formiranja idejnog rešenja bila je zadržavanje vertikalnosti objekta kako bi se očuvala vitkost kompozicije. Uvođenje rama koji obuhvata objekat je imalo funkcionalni i oblikovni smisao. Tako koncipiran ram daje karakter objektu, uokviruje ga kao sliku, a opet funkcionalno pokriva elemente na fasadi. Atraktivan izgled objekta sa svedenom arhitekturom daje utisak elegancije PALATE VEGA RADNIČKI i na taj način, i karakterom i jasnom estetikom, omogućuje prepoznatljivost brenda koji gradi kompanija VEGA IT.”\nVega IT među najbrže rastućim tehnološkim kompanijama u regionu Zvanično, vlasnik zgrade u ulici Vojvođanskih brigada je firma “Vega Properties Radnički” doo, iza koje stoji kompanija “Vega IT”. Sa godišnjim rastom od 30 odsto, “Vega IT” spada u najbrže rastuće tehnološke kompanije u regionu. Ovo je u potpunosti domaća kompanija koju su osnovali bivši studenti računarskih nauka sa FTN-a i koja već 13 godina uspešno posluje na tržištima Velike Britanije, Nemačke, Belgije i Holandije. Misija kompanije “Vega IT” je da stvori uspešnu organizaciju i da, koristeći taj uspeh, menja svet na bolje. S tim u vezi, “Vega IT” planira da, rekonstrukcijom zgrade Radničkog univerziteta, ponovo oživi stari simbol Novog Sada.


Slike NH snimljene 2. novembra prikazuju malu planetu (15810) 1994 JR1 i to je slika jednog Kajperovca napravljena iz najveće blizine do sada.\nNa ovoj animaciji, napravljenoj od četiri frejma koja je snimila kamera LORRI 2. novembra 2015. godine u razmaku od jednog sata, možemo da vidimo jedno prastaro nebesko telo prečnika 150 kilometara, oficijelno nazvano 1994 JR1, kako jezdi naspram pozadinskih zvezda.\nU vreme kada je slikan, 1994 JR1 se nalazio na oko 5.300.000.000 km od Sunca, ali svega 280 miliona km od „New Horizonsa“ – čime je popravio rekord za makar 15 puta u klasi najmanje blizine fotografisanja malih tela Kajperovog pojasa, „treće zone“ solarnog sistema koja se proteže iza unutrašnjih, kamenih planeta, i spoljnjih, gasovitih ledenih džinova.\nNaučnici misije planiraju da upotrebe slike poput ovih da proučavaju ostale Kajperove objekte preko „New Horizonsa“ pod uslovom da se odobri produžetak misije.\nDa kažem i ovo: 1994 JR1 se trenutno okreće po kvazi-satelitskoj putanji oko Plutona. Ta putanja je zapravo rezultat rezonance 2:3 sa Neptunom, i ostaće takav još 350.000 godina.


“U Železari nema mesta za snaje i šurnjaje” – Semendria\n“U Železari nema mesta za snaje i šurnjaje”\n03. septembar 2015. PRIVREDA – Izvor: Agencija Tanjug – “U Železari je sve lepo i u redu”, naveo je premijer odgovarajući novinarima koje je interesovalo šta se događa u smedervskoj fabrici nakon što je u nju ušla policija, a zatim dodao: “proveravamo šta su tamo neki mešetarili”.\nVučić je objasnio da umesto da se čelik prevozi vodenim putem, a potom železnicom, jer je to najjeftiniji način, neki su uvek izmišljali razloge zašto nije bilo moguće da se prevozi na ta dva načina, nego su poslove poveravali svojim prijateljima i kumovima.\n“Znate, kada treba da zaradi snaja i šurnjaja i svi drugi pa su davali svojim najbližima. Sad je vreme je da se to prekine”, poručio je Vučić dodao:\n“Ne brinite, pre kraja septembra, u toku septembra, idemo tamo da pustimo drugu peć”.\nPolicija u smederevskoj Železari od juče proverava poslovanje bivšeg rukovodstva, zbog sumnji da je bilo nepravilnosti u transportu roba.\nSumnja se, naime, da je bivše rukovodstvo Železare angažovalo veliki broj privatnih preduzeća koja su svoje usluge naplaćivala po cenama većim od tržišnih.\nVučić je najavio da u 2017. godini očekuje da Srbija ostvari privredni rast od tri odsto.\nVučić je najavio da će do kraja meseca, kada bude puštena druga peć u železari Smederevo, doći do rasta BDP-a, sa trenutnih 0,5 na jedan odsto i dodao da će, posle 1. novembra, kada u Kikindi bude otvoren metanolsko-sirćetni kombinat, BDP još da poraste.\n“Ovaj kombinat biće otvoren posle pet godina konzervacije i to će značiti da BDP ide na plus 1,2 odsto”, rekao je Vučić i dodao da će sledeće godine rast iznositi više od dva odsto, a “2017. idemo na plus tri odsto”, rekao je Vučić.\n« Osumnjičen da je ubio čoveka, pa ga bacio u bunar\nInspekcija mu zatvara, on seljaka domove za stare »


Bezbednjaci ZND analizirali šta Amerika radi na Balkanu - Sputnjik Srbija\n15:03 20.11.2019 (osveženo 16:36 20.11.2019) Preuzmite kraći link\n„Razmotrene su posledice povlačenja SAD iz Sporazuma o likvidaciji raketa srednjeg i kratkog dometa, u smislu pretnje strateškoj stabilnosti i međunarodnoj bezbednosti. Na primeru Srbije i drugih balkanskih zemalja analizirane su metode mešanja SAD u unutrašnje poslove stranih zemalja“, navodi se u saopštenju.\nDodaje se i da su se sekretari dotakli i situacije u Siriji.\nNa sastanku sekretara Saveta bezbednosti zemalja-članica ZND-a, koji je održan u Moskvi, bilo je govora i o hemijskim i biološkim bezbednosnim pretnjama na prostoru ZND-a, kao i o mogućim pravcima saradnje, kada je reč o borbi protiv njih.\n„Posvećena je pažnja poboljšanju interakcije između zemalja kada je reč o neutralizaciji pretnji koje dolaze od stranih terorista i o sprečavanju njihovog kretanja preko teritorije zemalja-učesnica ZND“, navodi se.\nTakođe se ističe da je na sastanku bilo govora o glavnim pretnjama u oblasti međunarodne informacione bezbednosti.\nSekretari su razgovarali i o situaciji u Avganistanu i o suprotstavljanju bezbednosnim pretnjama koje potiču sa teritorije te zemlje.\n„Bilo je reči o ulozi Međunarodnog protivminskog centra Oružanih snaga Rusije u pružanju pomoći stranim državama prilikom realizacije međunarodnih programa, projekata i operacija humanitarnog deminiranja“, zaključuje se u saopštenju.\nSrbija, Balkan, Zajednica nezavisnih država


Šarović uvodi red u izvoz u Rusiju – BiGportal.ba\nŠarović uvodi red u izvoz u Rusiju\nMinistar spoljne trgovine i ekonomskih odnosa u Savjetu ministara BiH Mirko Šarović izjavio je danas da je naložio pooštravanje uslova za izvoz voća i povrća u Rusiju nakon što su propali svi pokušaju da sa entitetskim institucijama donese zajedničku odluku.\n“Iskoristio sam svoja ovlaštenja i nisam ugrozio ničije nedležnosti.Izgubili smo dragocjeno vrijeme jer su pojedinci,umjesto da rade svoj posao,slali političke poruke”, kaže Šarović i dodaje da je naredio pooštravanje uslova za izvoz voća i povrća u Rusiju ali to neće otežati poslovanje ozbiljnim i odgovornim proizvođačima i izvoznicima.\n“Svako ko želi da izvozi voće i povrće u Rusiju mora da se identifikuje da li je proizvođač ili samo izvoznik.Ako je izvoznik mora da prijavi proizvođača.Taj proizvođač mora da dokaže koliki su mu zasadi voća i povrća i koliki mu je godišnji prinos. Prilikom svake isporuke mora da dostavi kartice na kojima vodi vlastito knjigovodstvo u kojem se vidi stanje zaliha”, objašnjava Šarović.\nDodaje da ima još drugih mjera koje će omogućiti jasniju i kvalitetniju kontrolu i suziti prostor manipulantima i prevarantima.\nŠarović ponavlja da je cilj uvedenih mjera spriječiti prepakivanje uvoznih jabuka i njihov izvoz u Rusiju kao domaćeg proizvoda.\nSmatra i da treba ispitati kako se moglo desiti da jabuke uvezene iz Poljske kao treća klasa završe u izvozu za Rusiju pod oznakom prve klase.\n“To znači da ima prevara i prilikom uvoza jabuka iz Evropske unije u BiH.Iz Poljske se uvoze jabuke treće kategorije i plaća se automatski manja carina.Treba dobro obratiti pažnju da li su to zaista jabuke treće kategorije”.\nPrema njegovim riječima, u prošloj godini iz Evropske unije u BiH uvezeno je preko 30 hiljada tona jabuka, zbog čega je neophodna ozbiljna istraga o tome gdje su te jabuke završile i ko ih je uvozio.\n“To je nadležnost entitetskih inspekcija, dok su mjere koje sam ja preduzeo oko pooštravanja uslova za izvoz moja nadležnost. Oni koji me love u greškama vjerovatno će gledati da li sam negdje prekoračio svoja ovlaštenja.Tvrdim da nisam.Vodio sam računa o tome ali ću na ovoj aktivnosti istrajati kako bi stotinama, možda i hiljadama porodica omogućio da što prije mogu ponovo izvoziti voće i povrće u Rusiju”.\nOn kaže da od Rusije zavisi kada će prestati blokada izvoza, ali se nada da su u pitanju dani.\nĐarović naglašava da je mjesečni izvoz jabuka u Rusiju, prije obustave ugovora, iznosio od tri do četiri miliona maraka.


Na vodi kafana: Đani “razvalio“ – Poznati.info\nNa vodi kafana: Đani “razvalio“\nRadiša Trajković Đani nastupio je u popularnoj “Na vodi kafani“ gde je napravio haos, baš kako je i najavio.\nPopularni folker pojavio se na splavu nešto malo pre ponoći, kada je atmosfera već bila zagrejana i sve spremno da masu zapali do kraja. Na početku je pevao svoje najveće hitove, a onda su počele da se ređaju i pesme njegovih kolega.\nĐani je uspeo da podigne na noge celu kafanu, pa čak i one devojke u uskim haljinama, koje ovoga puta nisu marile ako im se kojim slučajem pokvari šminka ili frizura. Ovom kafanskom spektaklu prisustvovala je i Zlata Aranđelović, ćerka folk pevačice Zorice Brunclik, koja je zabranila fotografisanje.\nĐani je masu držao na nogama do sitnih sati, a onda je na kraju nastupa najavio svoju koleginicu Janu koja će u “Na vodi kafani“ nastupiti 10.06.


Crvena zvezda u sredu od 18.00 u Sportskom centru Šumice igra sa Šamonom revanš meč osmine finala CEV Čelendž Kupa.\nKapiten Crvene zvezde Dušan Petković kazao je da ne zna da li će biti spreman za meč, ali da njegov klub ne zavisi od jednog igrača.\n"Do sutra neću znati da li ću igrati. Želim da naglasim da Zvezda ne zavisi od jednog igrača. Igramo dobro samo kad smo svi na terenu glavom i nadam se da ću sutra pomoći svojoj ekipi. Nema favorita, pobediće ko bolje odigra i više želi pobedu", kazao je Petković.\nZvezda je pre nedelju dana savladala Šamonu u gostima sa 3:2. Trener Šamone Nikola Matijašević rekao je da Zvezda igra jako organizovano, ima izuzetan voljni momenat i da je favorit.\n"Jako je interesnatno kako su nas dobili u Francuskoj, vodili smo 2:1 i 20:16 u četvrtom setu. Nije mi drago što smo izgubili, ali mi je drago što se potvrdilo da se klinci nikad ne predaju. Jako su organizovani, imaju izuzetan voljni momenat i kapiten nas je izuzetno namučio. Nisam pesimista, ali Zvezda ima veliku prednost", rekao je Matijašević.\nOdbojkaš Šamone Miloš Terzić kazao je da Zvezda igra jako dobro i zrelo i da je favorit za prolaz dalje.\n"Zvezda je dobila jedan dobar Francuski klub na strani, ima mladu ekipu koja igra jako dobro i zrelo. Ulogu favorita prepuštam domaćinu", kazao je Terzić.


Bitka za zgradu: Gradska administracija želi da se vrati, Parlament FBiH ne dozvoljava, reagovala i policija\nPolitička bitka za zgradu DPO-a u Sarajevu koju koristi Parlament Federacije Bosne i Hercegovine i administracija Gradske uprave Sarajeva dolaskom nove gradske vlasti postaje sve intenzivnija.\nNova gradska vlast namjerava u zgradu vratiti dio administracije koja je ranije premještena u zgradu kod Vječne vatre.\nZbog toga je gradska administracija sada smještena na dvije lokacije, a u prijedlogu o poništenju odluke bivše vlasti tvrde da su prostorije u zgradi kod Vječne vatre, koju su dobili, neuvjetne, da im je na raspolaganju malo prostora, te da ga je potrebno obnoviti.\nKako saznaje portal Faktor.ba, Parlament Federacije Bosne i Hercegovine danas je obavijestio gradonačelnicu Sarajeva Benjaminu Karić o odbijanju prijedloga da se dio Gradske administracije vrati u prostorije zgrade DPO-a.\nTakođer, izvori bliski Gradskoj upravi tvrde da je gradonačelnica naložila da se zamijene brave na pojedinim kancelarijama u zgradi DPO-a, zbog čega je reagovala i policija. Policijski službenici navodno su uzimali izjave od pojedinaca, te otiske prstiju.\nNa raspravi u Gradskom vijeću (GV) najglasniji po ovom pitanju bio je dopredsjedavajući GV Dragan Stevanović koji je zgradu kod Vječne vatre ocijenio neuvjetnom za rad.\nPrema ZK izvadku, DPO – Upravna zgrada i dvorište, državno je vlasništvo 1/1 Zavoda za izgradnju grada Sarajeva.\nZa prisvajanje vlasništva na ovoj zgradi borili su se mnogi, pa i Socijaldemokratska partija BiH, ali zgradu niko nije uspio upisati u svoje vlasništvo.\nSkupština Kantona Sarajevo 1999. godine zgradu DPO-a daje na korištenje Gradu Sarajevu. U međuvremenu zgradu DPO-a počeo je koristiti i Parlament Federacije BiH i sada je ponovo počela politička bitka o vlasništvu nad ovom zgradom u kojoj se nalazi i podzemna garaža sa desetak parking mjesta, a u dvorištu zgrade još 14 parking mjesta.


“Srbija po prvi put organizovano u Rusiju”\n30.05.2017. / 7:35\nBEOGRAD, Prvi put Srbija organizovano učestvuje i ima nastup na Međunarodnom ekonomskom forumu (SPIEF'17) od 1. do 3. juna u Sankt Peterburgu, u Rusiji.\nNa spisku kompanija koje će predstavljati privredu Srbije su Srbijagas, PSP Farman, Er Srbija, Aerodrom Nikola Tesla, Telekom Srbije, Energoprojekt i Hipol Odžaci, kaže za Tanjug predsjednik Privredne komore Srbije, Marko Čadež.\nMeđunarodni ekonomski forum u Sankt Peterburgu, jedna je od najprestižnijih poslovnih manifestacija u Rusiji, koja će ove godine okupiti više od 12. 000 predstavnika poslovnih zajednica, država i vlada iz celog sveta – privrednih i državnih delegacija iz više od 130 zemalja.\n“Ekonomski forum u Sankt Petersburgu jedan je od najvećih foruma na svetu, a samo prošle godine učestvovalo je pored predstavnika država iz celog sveta i 900 šefova i direktora najvećih ruskih kompanija, a ove godine će biti više od 600 direktora najvećih svetskih kompanija”, ističe Čadez.\nPrivredna komora Srbija, u saradnji sa Razvojnom agencijom Srbije organizovala je učešće domaćih kompanija na Međunarodnom ekonomskom forumu, a na Nacionalnom paviljonu Srbije, koji ima površinu od 250 kvadrata, biće emitovati promotivni filmovi o Srbiji kao i promo filmovi domaćih kompanija.\n“Prvi put Srbija organizovano učestvuje i ima nastup na ovom forumu. Naravno, ranije su pojedinačno išli predstavnici naše države i kompanija. Ove godine, pored Indije, Srbija ima status gosta i veliki paviljon, štand od 250 kvadratnih metara, gde ćemo predstaviti različite stvari. To nije klasičan sajam, već mesto gde imate priliku da se umrežite sa donosiocima odluka iz velikih sistema, između velikih međunarodnih kompanija, i da onda, kasnije, krenete u razradu poslova”, objašnjava Čadež.\nOn kaže da će PKS posebno obratiti pažnju da Srbiju predstavi kao investicionu destinaciju.\n“Predstavićemo razloge zašto je inostranim kompanijama dobro da dođu u Srbiju, šta ih to čeka ovde, kakve su prednosti investiranja u Srbiju. Predstavićemo im neke modele saradnje kooperantskih ugovora sa srpskim kompanijama iz različitih sektora”, kaže on i navodi da PKS neće predstaviti samo one kompanije iz Srbije koje budu u Sankt Petersburgu, već i ona domaća preduzeća koja neće biti prisutna u Rusiji tih dana.\nU zvanični program foruma uvršten je i panel (okrugli sto) „Srbija-Rusija: perspektive ekonomske saradnje“, platforma, na kojoj će se razmatrati aktuelni bilateralni privredni odnosi, kažu u PKS.\n“Prisustvo vicepremijera i predstavnika vlada Rusije, čelnika vodećih ruskih kompanija u oblasti energetike, bankarstva i transporta, prilika je da damo odgovore na pitanja u kojim sferama srpskog tržišta je moguće intenzivnije prisustvo ruskih kompanija i ruskog kapitala te da li mogu osim tradicionalnog izvoza poljoprivrednih proizvoda i građevinskih usluga, da se iskoriste i druge mogućnosti koje nudi srpska privreda”, objašnjavaju u Komori.\nNa srpskom panelu Srbija-Rusija: perspektive ekonomske saradnje”, u čijoj organizaciji učestvuje i Tanjug, prisustvovaće ministar spoljnih poslova Srbije, Ivica Dačić, zatim Branislav Grujić, predsjednik PSP-Farman Holdinga, Kiril Kravčenko (Kirill Kravćenko), član odbora direktora NIS-a Novi Sad, Andrej Makarov (Andrey Makarov), izvršni direktor za Evropu, Severnu Ameriku Ministarstva ekonomskog razvoja Ruske Federacije, Aleksander Mišarin (Alexander Misharin), prvi potpredsjednik Ruskih železnica.\nBranislav Nedimović, ministar poljoprivrede i zaštite životne sredine Srbije predstaviće na panelu potencijale Srbije u njegovom sektoru, a najavljeno je učešće i Dmitrija Pankina (Dmitriy Pankin), predsjednik borda menadžera Evroazijske razvojne banke (Eurasian Development Bank (EDB)), Nenada Popovića, predsjednika ABS Electro, Dmitrija Rogozina (Dmitry Rogozin), potpredsjednika Vlade Rusije, Anatolija Tikhonova (Anatoliy Tikhonov), generalnog direktora ruskog energetskog centra pri Ministarstvu za energetiku Rusije, kao i drugih učesnika.\nProgramom foruma na kome je radilo više od vodećih eksperata iz Evrope, Azije, Sjeverne i Latinske Amerike, kao i Rusije predviđeno je čak 108 događaja koji će se održati u različitim formatima, od plenarnih, preko panel sesija, do okruglih stolova, radnih doručaka pa sve do televizijski debata.\nNa nacionalnom štandu Srbije, osim panela o perpsektivama ekonomske saradnje Srbije i Rusije, brojnih sastanaka, planiran je niz događaja kao što su potpisivanje Memoranduma o saradnji između PKS i RosKongres, prezentacija ”Why invest in Serbia”, diskusija na temu “Bilateralna saradnja Srbije i Rusije po sektorima”, predstavljanje turistička ponude Srbije, prezentacija „Srbija, zemlja odličnih poslovnih rezultata“ i drugi.\nU PKS kažu da je planirani i bilateralni sastanak predsjednika Komore, Marka Čadeža sa predsednikom Trgovinsko-industrijske komore Ruske Federacije Sergejom Nikolajevičem Katirinom, i to će biti, kažu, prilika za analizu dosadašnje komorske saradnje dvije zemlje. Tanjug\nTagovi: ekonomski forumsankt petersburgsrbijavazno


Tim povodom korisnicima Narodne kuhinje podeljeno je po pet kilograma jabuka koje je donirao Rotari klub Novi Sad.\n- Grad Novi Sad kroz razne oblike socijalne pomoći direktno utiče na smanjenje siromaštva, a realizuju ih Centar za socijalni rad i Crveni krst – rekla je Branka Bežanov.\n- U 2021. godini je iz budžeta Grada izdvojeno 136,6 miliona dinara za interventne i direktne pomoći ugroženim korisnicima Centra za socijalni rad. Više od 53 miliona dinara planirano je za programe i aktivnosti Crvenog krsta u borbi protiv siromaštva, od kojih je 28,3 miliona dinara namenjeno za Kuhinju za socijalno ugrožena lica. Za program direktnog ublažavanja siromaštva, u okviru kojeg se svake godine u zimskom periodu obezbeđuju prehrambeni i higijenski paketi i ogrevno drvo za oko 2.500 socijalno najugroženijih porodica, opredeljeno je 10,7 miliona dinara.\n- Ovo je jedna od tradicionalnih aktivnosti solidarnosti koju sprovodimo u saradnji sa Rotari klubom od 2010. godine. Program narodne kuhinje realizujemo zahvaljujući snažnoj podršci Grada – rekao je Lazić. - Kuvani obrok dobija 600 korisnika svakog radnog dana, dok je 800 lanč paketa namenjeno korisnicima iz prigradskih naselja na mesečnom nivou.\n- Rotari klub pomaže Gradsku organizaciju Crvenog krsta kroz projekat „Galerije na Štrafti“. U njoj je mladim umetnicima omogućeno da izlažu svoje radove, a na kraju godine vrši se prodajna aukcija i sav ostvaren prihod ide Crvenom krstu - rekao je Aleksandar Karadžić.\n„VINSKI BAL – PRVIH 60 GODINA“: Nagrada za publikaciju Turističke organizacije Vlasotince\n15. 10. 2021. u 13:42\n„NEČISTA KRV” ZA POČETAK: Počinju 41. „Borini pozorišni dani”\n15. 10. 2021. u 13:02\nNovi Sad jabuke narodna kuhinja Crveni krst Novog Sada


„Brojevi“ u Naučnom klubu | RTK\n„Brojevi“ u Naučnom klubu\nU Naučnom klubu Centra za stručno usavršavnje u Kruševcu u toku je postavka izložbe „Brojevi “ koja je organizovana u saradnji sa Centrom za promociju nauke.\nUčenici 6. 7. i 8. razreda osnovne škole Jovan Popović sa profesorima matematike posetili su izložbu i na licu mesta se upoznali sa značenjem grafičkih prikaza 25 karakterističnih brojeva kao šro su PI, NULA , BROJ 13 i drugih, svetski poznatih autora.\nCilj je da se kruševačkim osnovcima srednjoškolcima i kao i zainteresovanim sugrađanima približe specifični brojevi i njihova značenja ilustrovana jedinstvenim umetničkim sredstvima, istakao je direktor Centra za stručno usavršavanje Nenad Stanojević, naglasivši da je do sada oko 200 đaka pogledalo izložbu koja će biti otvorena do kraja meseca.\nDo kraja godine predviđeno je još 40 aktivnosti Naučnog kluba Centra za stručno usavršavanje u Kruševcu saradnji sa Naučnim institutom iz Beograda, rekao je Stanojević i najavio da radionice iz matematike, hemije i fitike koje će biti održane narednog meseca u Naučnom klubu.\nPrethodno : FK Napredak: Pobedom do šestog mesta u Superligi (VIDEO)\nSledeće : Na odeljenu gastroenterelogije predstavljen gastroskop sa endovideo sistemom


Privreda i preduzetništvo Archives - Page 8 of 14 - RTV Centar Srem\nRuma: Inovacije u kompaniji “Sinnovation Group”\nGlavnoPrivreda i preduzetništvoRuma 12/05/2017 0\nNepalska kompanija “Sinnovation Group” koja u Rumi proizvodi nudle planira izvesne inovacije. Izvoz na evropsko tržište je već krenuo , a u tehnološkom smislu proizvodni proces se razvija na zadovoljavajući način, kaže za našu medijsku kuću Stevan Štrbac, menadžer proizvodnje Wai Wai nudli. “U narednom period razvijaćemo i nove... Read more\nGlavnoPrivreda i preduzetništvoRuma 11/27/2017 0\nPredsednik pokrajinske Vlade igor Mirović položio je kamen temeljac za izgradnju novog proizvodnog pogona kompanije „Healthcare Europe“ u Rumi. Pogon će biti površine 10.000 metara kvadratnih,a ukupna investicije ove kinesko-danske kompanije koja u Rumi posluje manje od dve godine, sa novim pogonom biće blizu 23 miliona evra. Pored 500 radnika... Read more\nGlavnoPrivreda i preduzetništvoRuma 11/20/2017 0\nU Rumi je otvoren još jedan u nizu kineskih prodajnih objekata robne kuće Panda, prvog brendiranog kineskog šoping centra. Otvaranju su, osim predstavnika opštine Ruma i nosioca investicije Asocijajcije kineskih privrednika u Vojvodini, prisustvovali i predstavnici Vlade Vojvodine na čelu sa potpredsednikom i sekretarom za privredu i turizam, Ivanom... Read more\nGlavnoPrivreda i preduzetništvoStara Pazova 11/13/2017 0\n21. prodajni objekat kompanije Medius svečano je otvoren u subotu u Staroj Pazovi . Pored predstavnika lokalne samouprave i kompanije, svečanom otvaranju prisustvovao je i ministar poljoprivrede u Vladi Republike Srbije Branislav Nedimović. Novi, 21. Maloprodajni objekat Mediusa nalazi se u ulici Nikole Momčilovića, prostire se na blizu 600... Read more\nGlavnoPrivreda i preduzetništvoRuma 11/09/2017 0\nKompanija CG Corp Global iz Nepala, koja je 5. oktobra svečano otvorila u Rumi svoju prvu fabriku u Evropi, a u kojoj će proizvoditi svetski poznate instant nudle „WaiWai“ – počela je izvoz na evropsko tržište. Prva pakovanja nepalskih instant nudli “Wai Wai” proizvedenih u Srbiji distribuirana su u Veliku... Read more\nGlavnoPrivreda i preduzetništvoRuma 11/02/2017 0\nJavno preduzeće Gas Ruma predalo je devetomesečni izveštaj o poslovanju za ovu godinu koje svedoči o ovogodišnjoj dobiti od gotovo 15 miliona. Povodom uspešnog poslovanja koje se u ovom preduzeću godinama ostvaruje, novinar Katarina Filipović razgovarala je sa direktorom Radom Maravićem o poslovanju JP Gas Ruma i uputila mu... Read more\nPrivreda i preduzetništvoStara Pazova 10/31/2017 0\nOpština Stara Pazova je dobar primer kako u jednoj lokalnoj samoupravi potpuno ravnopravno egzistiraju veliki investitori, mala i srednja preduzeća, kao i zanatske radnje. Tome su doprineli dobra infrastruktura, posvećenost lokalne administracije i čelnih ljudi, koji su od samog starta shvatili koliko je svako novo radno mesto značajno za... Read more\nGlavnoPrivreda i preduzetništvoSremska Mitrovica 10/25/2017 0\nU Gradskoj kući u Sremskoj Mitrovici juče je predstavljen konkurs za dodelu sredstava za podršku otvaranju novih radnih mesta u malim, srednjim i velikim privrednim društvima na teritoriji AP Vojvodine koji je raspisao Pokrajinski sekretarijat za regionalni razvoj, međuregionalnu saradnju i lokalnu samoupravu. Svi privrednici koji imaju projekat koji... Read more\nPrivreda i preduzetništvoVojvodina 10/24/2017 0\nJuče je svečano obeležen početak izgradnje postrojenja „Duboka prerada sa tehnologijom odloženog koksovanja“ u Rafineriji nafte Pančevo i predsednik Republike Srbije Aleksandar Vučić i generalni direktor “Gasprom njefta” Aleksandar Djukov pritisnuli su sat koji meri vreme do otvaranja ovog postrojenja. Potpisivanju povelje i polaganju u kapsulu prisustvovali su predsednik... Read more


Moskva: Antiruskom retorikom Amerika pravda sopstveno mešanje u politiku Makedonije - 22.12.2018, Sputnik Srbija\nSAD pokušavaju da mešanje u unutrašnja pitanja Makedonije i njeno uvlačenje u NATO opravdaju izjavama o navodnim pokušajima Rusije da omete pristupanje te balkanske... 22.12.2018, Sputnik Srbija\nrusija, vesti, svet, ministarstvo inostranih poslova rf, severna makedonija, politika\n09:23 22.12.2018 (Osveženo: 04:27 26.08.2021)\n© Sputnik / Maksim Blinov / Uđi u foto-galerijuVid na zdanie Ministerstva inostrannыh del Rossiйskoй Federacii s Borodinskogo mosta v Moskve\n„Koristeći neosnovanu antirusku retoriku, Vašington pokušava da opravda svoje otvoreno mešanje u unutrašnja pitanja Makedonije, legitimizuje manjkav Prespanski sporazum i uvuče još jednu balkansku zemlju u NATO protiv volje njenih građana, kao što se dogodilo sa Crnom Gorom 2017. godine“, navodi se u saopštenju.\nAmerički političari bi, ukazuje Ministarstvo, trebalo da se vrate u realnost. „Pre svega, jasna volja makedonskih građana pokazana je na neuspelom referendumu u toj balkanskoj republici 30. septembra, kada je većina građana odbacila pokušaje SAD i njihovih saveznika da Skoplje uvuku u evroatlantske strukture u zamenu za promenu imena te zemlje i odustajanje od njenih nacionalnih interesa“, stoji u saopštenju.\nRusko Ministarstvo spoljnih poslova navodi i da je američki ambasador bio prisutan u zgradi Skupštine Makedonije kako bi „obezbedio potrebne rezultate koristeći prljave manipulacije, podmićivanje i ucenjivanje poslanika, što je javnosti postalo poznato“.\nPovrh toga, ne smenjuju se međusobno na političkoj sceni u Skoplju, praktično svakog dana, ruski, već posetioci iz SAD, EU i NATO-a kako bi promovisali paket ustavnih amandmana, zaključuje se u saopštenju.\nPodseća se i da je tokom posete Skoplju 18. decembra, zamenik američkog državnog sekretara Džon Saliven rekao da Rusija ometa pristupanje Makedonije NATO-u.


Negre:Ulagaćemo u puteve, digitalizaciju, zelenu ekonomiju\nTanjug 15. decembra 2020. 12:05\nBEOGRAD – Razvoj transportne povezanostu u regionu, podrška digitalnom razvoju, tranzicija ka zelenoj ekonomiji, razvoj moderne, pre svega zdravstvene infrastrukture, podrška malim i srednjim preduzećima biće glavni priroriteti Evropske investicione banke (EIB) na Zapadnom Balkanu, izjavila je danas šefica EIB za Zapadni Balkan Dubravka Negre.\nOna je na konferenciji u organizaciji kompanije Color Media Communications i britanskog Ekonomista, pod nazivom „Svet u 2021“ navela da će u sledećoj godini fokus banke, što se transprta tiče biti na rehabilitaciji putne i železničke infrastrukture na Zapadnom Balkanu.\n„Nastavićemo da finansiramo najveće putne i železničke koridire u Srbiji, Bosni i Hercegovini i Severnoj Makedoniji, kao i sa ulaganjima u vodni saobraćaj gde smo već ove godine uložili 100 miliona evra pre svega da se poveća plovnost Save i Dunava“, rekla je Negre i navela da je do sada u Srbiju uložemo u trasportnu infrastrukturu više od dve milijarde evra.\nKao drugi prioritet navela je digitalizaciju, jer ona pomaže razvoju novih tržišta i podiže konkurenstonost ekonomije.\nIstakla je da je nedavno potpisano ulaganje novih 65 miliona evra za digitalizaciju i povezanost osnovnih i srednjih škola u Srbiji što je veoma važno kod učenja na daljinu.\nBanka prema njenim rečima planira i ulaganje u razvoj 5G digitalne mreže u Srbiji.\nTreći fokus ulaganja i aktivnosti u 2021. će biti tranzicija ka zelenoj ekonomiji a od sledeće godine će sva ulaganja banke u ovom smeru biti usklađena sa pariskim klimatskim sporazumom\nČetvrti priotritet biće razvoj moderne, pre svega zdravstvene infrastrukture koja je neophodna da bi zdravstvo moglo da odgovori na buduće krize i izbori se sa ovom sadašnjom.\nNegre je istakla da je Evropska investiciona banka na Zapadnom Balkanu obezbedila bolju zdravstvenu zaštitu za preko pet miliona ljudi.\nSledeće godine će na agendi EIB biti važna i podrška malim i srednjim predužećima a kako je Negre navela do sada je u finansiranje MSP uloženo više od četiri milijarde evra, od čega oko pola u Srbiji.\n„Fokusiraćemo se i na mikropreduzeća i na startap kompanije, pre svega kroz garancijske šeme koje nudimo“, navela je ona i istakla da će se Banka u budućnosti fokusirati i na podršku inovacijama i novim tehnologijama, da se kreira klima inovativnog perduzetništva koja može biti komparativna prednost razvoja privrede Srbije.


Zatvoren most u Rataju zbog urušavanja - juGmedia\nZatvoren most u Rataju zbog urušavanja\nVRANJE – Zbog ulegnuća na mostu preko Morave na opštinskom putnom pravcu Vranje – Pavlovac – Rataje, od danas je zaobraćaj obustavljen za sve vrste vozila. Saobraćaj će biti preusmeren na opštinskom putnom pravcu Vranje – Aleksandrovac – Rataje. Iz Direkcije za izgradnju apeluju na sve učesnike u saobraćaju da koriste alternativne putne pravce.\nPredpostavlja se da je razlog urušavanja mosta nezakonita eksploatacija peska, dok mešta krive Komunalno preduzeće koje nije očistilo korito reke, pa je prema njihovim rečima zbog toga most urušen.\nU vranjskoj Direkciji kažu da će po hitnom postupku pristupiti sanaciji mosta na na Južnoj Moravi u Rataju koji je vojska izgradila 1969. godine.Inače ovo nije prvi put da se radi sanacija ovog mosta.\nDušan i Aleksa pobednici konkursa Narodne biblioteke


Tim naučnika sa Univerziteta u Beogradu radi na razvoju nove tehnologije za uklanjanje opasnog otpada iz biosfere korišćenjem pepela iz srpskih termoelektrana na ugalj, saopštio je danas Institut za multidisciplinarna istraživanja Beogradskog univerziteta.\nNova tehnologija, fokusirana na imobilizaciju toksičnog i radioaktivnog otpada, kako se navodi, zasnovana je na hemijskoj aktivaciji pepela i njihovoj transformaciji u bezopasan, inertan materijal.\nObimna istraživanja se, precizira se, realizuju u okviru naučnog projekta "Poboljšana sigurnost kroz bezbedniju cementaciju opasnih otpada".\nProjekat je podržan od NATO programa Nauka za mir i bezbednost, a pre svega je posvećen borbi protiv hemijskih, bioloških, radioloških i nuklearnih (HBRN) agenasa i smanjenju rizika za ljude i životnu sredinu.\nProjekat obezbeđuje neophodno potrebnu opremu, materijale, stipendije za talentovane mlade istraživače, kao i njihovo usavršavanje, kako u zemlji, tako i u inostranstvu, u Velikoj Britaniji.\nNosilac projekta u Srbiji je Institut za multidisciplinarna istraživanja Univerziteta u Beogradu, a realizuje se u saradnji sa britanskim Univerzitetom u Šefildu.\nOčekivani rezultati trebalo bi da uvedu nove tehnologije u upravljanje toksičnim otpadom i doprinesu smanjenju rizika od ekoloških incidenata.\nDRASTIČAN PAD Beogradski univerzitet na Šangajskoj listi sada između 301. i 400. mesta\nONI SU STUDENTI GENERACIJE Diplome najuspešnijima povodom Dana Univerziteta u Beogradu